Σε Περίμενα – My Wonderland\nPosted on July 14, 2016 May 14, 2017 by katerinapargana\nJekyll και Hyde από Tim Lane\nΗ ώρα είχε πάει κιόλας 8 και μισή. Έξω είχε σκοτεινιάσει και κανένας δεν είχε μείνει στα γραφεία του εργαστηρίου εκτός από εκείνη. Έπρεπε να τελειώσει την αναφορά που της ζήτησε το αφεντικό της πριν το σαββατοκύριακο. Λάτρευε πραγματικά την δουλειά της αλλά αυτές οι τυπικές συναντήσεις, όπου έπρεπε να αναλύσουν εις βάθος ότι κατέβαινε στο κεφάλι του αφεντικού της εκείνη τη στιγμή, την κούραζαν και ενίοτε την άγχωναν. Θα τελείωνε την ανάλυση των τελευταίων δεδομένων και θα πήγαινε σπίτι σύντομα. Δεν υπήρχε λόγος να συνεχίσει, ένιωθε ότι η επίδοση της είχε πέσει και χρειαζόταν ξεκούραση. Τα μάτια της έτσουζαν, το κεφάλι της βούιζε και η μέση της πονούσε. Είμαι ένα πτώμα… πάλι! σκέφτηκε και τεντώθηκε για να ξεπιαστεί. Σηκώθηκε να περπατήσει λίγο μέσα στο μικρό γραφείο της για να συνέλθει. Το βλέμμα της έπεσε στην φωτογραφία που είχε κολλημένη στον τοίχο, λίγο πιο πάνω από την οθόνη του υπολογιστή. Η γιαγιά της χαμογελαστή στην αυλή του σπιτιού της, με την μαύρη μαντήλα της κολλημένη πάντα στο κεφάλι της, να καλύπτει τα κάτασπρα μαλλιά της. Είχε πεθάνει πέρυσι σε ηλικία 97 ετών. Ήταν τόσο ηλικιωμένη που η κοπέλα είχε αρχίσει να πιστεύει ότι η μέρα που θα έφευγε θα αργούσε πολύ ακόμα. Κι όμως ήρθε. Κι εκείνη δεν ήταν εκεί. Δεν μπορούσε γιατί ζούσε και δούλευε σε άλλη χώρα από αυτήν που μεγάλωσε. Δεν την είδε να μένει στο κρεβάτι, να μην μπορεί να σηκωθεί και να παραπονιέται ότι πονάει παντού. Ίσως ήταν καλύτερα έτσι. Δεν θα ήθελε να θυμόταν αυτή σαν την τελευταία εικόνα της γιαγιάς της. Η γιαγιά της ήταν παραπονιάρα αλλά πάντα δραστήρια… και ξεροκέφαλη! Όπως ήταν και η ίδια. Πολλές φορές σκεφτόταν πόσο πολύ έμοιαζαν και φοβόταν μην καταλήξει σαν αυτήν. Να παραπονιέται συνέχεια ότι είναι μόνη της ενώ στην πραγματικότητα πάντα κάποιος προσπαθούσε να είναι δίπλα της. Όταν ήρθε το τέλος όμως έτσι την βρήκε, μόνη. Κανένας δεν ήταν δίπλα της εκείνη την μοναδική στιγμή που έκλεισε τα μάτια της για πάντα, που το στήθος της σταμάτησε να ανεβοκατεβαίνει στον αργό ρυθμό της αναπνοής της. Όταν ο γιος της, ο πατέρας της κοπέλας, έφτασε εκεί είχε φύγει ήδη. Αυτό στεναχωρούσε πιο πολύ από όλα την κοπέλα. Όχι που δεν μπορούσε να θυμηθεί πότε ήταν η τελευταία φορά που είδε την γιαγιά της ή ποια ήταν τα τελευταία λόγια που της είπε. Μόνο το ότι ήταν μόνη της όταν ήρθε η ώρα της. Και αυτό φοβόταν και για τον εαυτό της. Φοβόταν να πεθάνει μόνη. Η κοπέλα ήπιε λίγο από το τσάι της που είχε πια κρυώσει και αφού έδιωξε αυτές τις σκέψεις από το μυαλό της, κάθισε να συνεχίσει την δουλειά της. Ξαφνικά άκουσε ένα ρυθμικό χτύπημα στην πόρτα. Μα ποιος να είναι, αναρωτήθηκε, όλοι έχουν πάει σπίτι τους τέτοια ώρα. Ίσως ο θυρωρός.\n– Περάστε, είπε τελικά.\nΗ πόρτα άνοιξε αργά και μια κοπέλα μπήκε μέσα στο δωμάτιο. Στάθηκε απέναντι της και την κοίταξε με ένα ανατριχιαστικό χαμόγελο χαραγμένο στα χείλη της. Εκείνη πάγωσε από τον φόβο της. Κοίταγε το κορίτσι που μπήκε στο γραφείο της και δεν μπορούσε να πιστέψει αυτό που έβλεπε. Ήταν ίδια εκείνη. Ολόιδια. Ακόμα και τα ρούχα που φορούσε ήταν ίδια με τα δικά της. Είχε τα μαλλιά της, το πρόσωπο της, ακόμα και την ελιά στο δεξί της μάγουλο, ίδια μέχρι την παραμικρή λεπτομέρεια. Ήταν λες και κοιτούσε τον εαυτό της στον καθρέφτη. Όμως τα μάτια της ήταν κατάμαυρα, όχι καστανά. Αυτή ήταν η μοναδική τους διαφορά.\n– Καλά ακόμα εδώ είσαι; της είπε η σωσίας της και η κοπέλα διαπίστωσε ότι ακόμα και η φωνή της ήταν ίδια με την δικιά της. Δεν έχεις βαρεθεί να δουλεύεις σαν σκλαβάκι τόσο καιρό; Πραγματικά δεν σε καταλαβαίνω. Χαραμίζεις όλο σου το χρόνο σε αυτή την δουλειά.\nΕνώ μιλούσε προχώρησε με άνεση και πήρε μια καρέκλα, την τοποθέτησε δίπλα στην κοπέλα και κάθισε.\n– Οκ, το δέχομαι, σου αρέσει πολύ αυτό που κάνεις αλλά έλεος ρε κοπέλα μου! Μήπως να ζήσεις και λίγο; Ξέρεις… προσωπική ζωή; είπε κοροϊδευτικά.\n– Συγνώμη, ψέλλισε τελικά η κοπέλα, γνωριζόμαστε;\n– Ουφ, έχεις αρχίσει και με κουράζεις. Κάθε φορά τα ίδια. Οι ίδιες ερωτήσεις, η ίδια υστερία. Ναι, προφανώς και γνωριζόμαστε ανόητη. Αλλά δεν θα μπω σε λεπτομέρειες αυτή την φορά, δεν έχω πολύ χρόνο. Είσαι ήδη πολύ κουρασμένη.\n– Δεν καταλαβαίνω, είπε η κοπέλα.\n– Δεν το περίμενα κιόλας, κορόιδεψε εκείνη.\n– Μου μοιάζεις απίστευτα πολύ, είπε η κοπέλα ξανά σαν χαμένη.\n– Δεν σου μοιάζω καθόλου, είπε εκείνη απότομα. Είμαι όλα αυτά που δεν είσαι εσύ. Για αυτό είμαι εδώ. Αχ, σε παρακαλώ, ας μη χρονοτριβούμε άλλο, απλά πιάσε το χέρι μου και πάμε να φύγουμε.\nΗ σωσίας τέντωσε το χέρι της προς το μέρος της κοπέλας. Εκείνη ενστικτωδώς σηκώθηκε από την καρέκλα της και τραβήχτηκε μακριά.\n– Πφφφ, δεν το πιστεύω ότι θα το κάνουμε πάλι αυτό, μουρμούρισε η κοπέλα με τα μαύρα μάτια. Έλα, μην είσαι τόσο φοβητσιάρα. Πιάσε το χέρι μου. Δεν θα είναι η πρώτη φορά που θα έρθεις μαζί μου. Έλα, της είπε ξανά και σηκώθηκε και εκείνη όρθια, κρατώντας πάντα το χέρι προτεταμένο προς την κοπέλα.\nΗ κοπέλα κοιτούσε το χέρι αλλά για κάποιο λόγο δίσταζε να το αγγίξει.\n– Έλα! της είπε ξανά ανυπόμονα. Θέλεις ή δεν θέλεις να φύγουμε επιτέλους από εδώ μέσα και να πάμε σπίτι να αράξουμε; Πιάσε το χέρι μου.\nΗ κοπέλα δεν έκανε καμία κίνηση.\n– Τελείωνε! φώναξε τελικά η σωσίας της εκνευρισμένη, τρομάζοντας την. Δώσε μου το χέρι σου! και με μια κίνηση άρπαξε με βία την κοπέλα από τον καρπό.\nΗ κοπέλα ένιωσε έναν οξύ πόνο και στη συνέχεια ένα μούδιασμα. Κοίταξε τρομοκρατημένη στο σημείο που την κρατούσε η σωσίας της. Μια μαύρη μάζα με χιλιάδες έρποντα πλοκάμια ξεχυνόταν από την παλάμη εκείνης και απλωνόταν στο δικό της χέρι. Σε ελάχιστα δευτερόλεπτα είχε καλυφθεί ολόκληρο από την μαύρη μάζα έως τον ώμο και το ένιωθε πια να καίει. Τα πλοκάμια πλησίασαν στο λαιμό της και τώρα τεντώνονταν προς το πρόσωπο της. Εκείνη τη στιγμή κοίταξε την σωσία της. Το πρόσωπο της είχε παραμορφωθεί από μια φρικτή έκφραση κακίας και ευχαρίστησης ενώ τα μάτια της, που πλέον είχαν μαυρίσει ολότελα, χωρίς ίχνος λευκού, παρακολουθούσαν αχόρταγα την απελπισμένη κοπέλα. Το κορίτσι προσπάθησε να ξεφύγει αλλά η λαβή της σωσίας της ήταν πολύ ισχυρή.\n– Σταμάτα να αντιστέκεσαι, απλά άφησε το να σε πάρει, είπε η σωσίας με μια σφυριχτή φωνή σαν φίδι.\nΤα μαύρα πλοκάμια είχαν καλύψει σχεδόν το μισό πρόσωπο της κοπέλας. Άρχισε να ουρλιάζει και να ζητάει βοήθεια. Εκείνη τη στιγμή αγωνίας το βλέμμα της έπεσε ξανά στην φωτογραφία της γιαγιάς της. Η κοπέλα ξαφνικά πιο ήρεμη άρπαξε την κούπα με το τσάι από το γραφείο της και το πέταξε στο πρόσωπο της σωσίας της. Εκείνη αιφνιδιάστηκε και χαλάρωσε τη λαβή της. Η κοπέλα μάζεψε όλες της τις δυνάμεις και για τελευταία φορά προσπάθησε να ξεφύγει. Τα κατάφερε και έτρεξε προς την πόρτα.\n– Αααα! ούρλιαξε η σωσίας. Γύρνα πίσω, γύρνα πίσω! φώναξε και ξεχύθηκε πίσω της.\nΗ κοπέλα έτρεχε όσο πιο γρήγορα μπορούσε. Πέρασε από τον διάδρομο σαν σφαίρα και άρχισε να κατεβαίνει την μεγάλη σκάλα. Η μαύρη μάζα είχε τώρα ξεραθεί και έτσι κατάφερε να την τινάξει από πάνω της καθώς έτρεχε. Κοίταξε πίσω της φευγαλέα και μπόρεσε να δει την σωσία της στην κορυφή της σκάλας. Την ακολουθούσε και την πλησίαζε όλο και περισσότερο. Έφτασε στον τελευταίο διάδρομο προτού την έξοδο. Με κομμένη ανάσα συνέχισε ακάθεκτη. Δεν ήθελε να κοιτάξει πίσω της, φοβόταν ότι θα έβλεπε εκείνη ακριβώς πίσω της, έτοιμη να την αρπάξει. Έφτασε στην πόρτα της εξόδου και έπεσε με δύναμη πάνω της. Ήταν κλειδωμένη.\n– Όοοχι! ούρλιαξε η κοπέλα.\nΚοίταξε πίσω. Η σωσίας της βρισκόταν ελάχιστα μέτρα μακριά της. Γύρισε προς την πόρτα και άρχισε να την ταρακουνάει με δύναμη.\n– Ε! Ε! ακούστηκε μια αντρική φωνή. Τι κάνεις εκεί;\nΗ κοπέλα γύρισε και αντίκρισε τον θυρωρό.\n– Άνοιξε μου σε παρακαλώ, άνοιξε μου γρήγορα.\n– Ηρέμησε, θα σου ανοίξω. Τι έπαθες; Είσαι καλά; την ρώτησε ο θυρωρός απορημένος.\n– Αυτή, με κυνηγάει αυτή, είπε η κοπέλα τρομοκρατημένη δείχνοντας προς τα πίσω, στον μεγάλο διάδρομο.\nΟ θυρωρός γύρισε και κοίταξε τον άδειο διάδρομο. Δεν ήταν κανείς.\n– Ποια αυτή; αναρωτήθηκε.\n– Αυτή, είπε η κοπέλα που τα είχε πλέον χαμένα. Μια κοπέλα ίδια με εμένα. Ήταν ακριβώς πίσω μου.\nΟ θυρωρός την κοίταξε με δυσπιστία.\n– Λοιπόν, τώρα δεν βλέπω τίποτα. Ίσως να χρειάζεσαι ξεκούραση, δούλευες μέχρι αργά, είπε καθώς άνοιγε την πόρτα. Ορίστε. Πήγαινε σπίτι και θα σε συμβούλευα να μη γυρίσεις προτού ξεκουραστείς αρκετά.\n– Ναι, μουρμούρισε η κοπέλα ενώ χάζευε ακόμα τον άδειο διάδρομο, περιμένοντας από στιγμή σε στιγμή να εμφανιστεί η σωσίας της και να αρχίσει να την κυνηγάει ξανά.\n– Εμπρός λοιπόν, σπίτι, την επανέφερε στην πραγματικότητα ο θυρωρός.\n– Ναι, συγνώμη, καληνύχτα, είπε και βγήκε έξω.\nΗ κοπέλα έμεινε και παρακολούθησε τον θυρωρό να κλειδώνει την πόρτα πίσω της. Ύστερα από λίγο πήρε τον δρόμο για το σπίτι της. Συχνά γυρνούσε και κοιτούσε μη τυχόν κάποιος την ακολουθούσε μέσα στα σκοτάδια αλλά ποτέ δεν έβλεπε κανέναν. Ήταν Παρασκευή βράδυ και υπήρχε αρκετός κόσμος στα σοκάκια της πόλης. Μήπως ήταν όλα της φαντασίας μου; άρχισε να αναρωτιέται η κοπέλα. Ήταν τόσο τρελό! Ίσως ο θυρωρός να είχε δίκιο και να χρειάζομαι απλά ξεκούραση. Με αυτές τις καθησυχαστικές σκέψεις έφτασε στο μικρό της διαμέρισμα. Στην αυλή κάθονταν οι δυο ηλικιωμένοι γείτονες της και χάζευαν την θέα της θάλασσας με τα φωτισμένα καραβάκια στο λιμάνι. Τους χαιρέτισε και τους ευχήθηκε καλό βράδυ ενώ έψαχνε να βρει τα κλειδιά της εξώπορτας μέσα στην τσάντα της. Όταν τελικά τα βρήκε ξεκλείδωσε, μπήκε μέσα, πέταξε την τσάντα στο πάτωμα και έκλεισε την πόρτα πίσω της. Πήγε κατευθείαν στο μπάνιο να πλυθεί μπας και συνέλθει από αυτή την περιπέτεια. Αφού έριξε άφθονο νερό στο πρόσωπο της, κοίταξε στον καθρέφτη. Της φαινόταν τόσο αστείο τώρα.\n– Λοιπόν, τι θα γίνει; είπε στο είδωλο της. Θα παίξουμε ξύλο πάλι; είπε και γέλασε.\nΒγήκε από το μπάνιο και κατευθύνθηκε προς το υπνοδωμάτιο της. Ήταν τόσο κουρασμένη που δεν σκέφτηκε καν να φάει κάτι παρότι η κοιλιά της γουργούριζε σαν τρελή. Ήθελε απλά να ξαπλώσει στο κρεβάτι της και να την πάρει κατευθείαν ο ύπνος. Αν και μάλλον αυτό θα ήταν δύσκολο με όλη αυτήν την υπερένταση, συν το άγχος της αναφοράς. Άνοιξε το φως του δωματίου. Στο κρεβάτι καθόταν εκείνη. Τώρα φορούσε τις πυτζάμες της. Έγυρε αργά το κεφάλι της στο πλάι ενώ τα μάτια της έγιναν πάλι ολόμαυρα.\n– Έλα, της είπε και έκανε χώρο δίπλα της για να καθίσει η κοπέλα. Σε περίμενα.\nPosted in ΕλληνικάTagged στρες, άγχος, αδιέξοδο, διπολική διαταραχή, κούραση, μοναξιά\nPrevious Article The Time Traveler (Part C)\nNext Article I Was Waiting For You


Το Φρούριο της Λήθης: Διήγημα: Προαγωγή επ’ ανδραγαθία και …..αποτυχία\nΔιαγωνισμός Διηγήματος "Ο άνθρωπος με τα χίλια πρόσωπα"\nΣτα πλαίσια του 1ου Διεθνούς Φεστιβάλ του Φανταστικού ΦανταstiCon 2015, που διοργανώθηκε στην Αθήνα στις 3 και 4 Οκτωβρίου 2015, προκηρύχθηκε ο Διαγωνισμός Διηγήματος ΦantastiWords 2015, στον οποίο και έλαβα μέρος με το διήγημα μου «Προαγωγή επ’ ανδραγαθία και …..αποτυχία» στην κατηγορία της Επιστημονικής Φαντασίας. Το διήγημα μου δεν έτυχε κάποιας διάκρισης και καθώς ο διαγωνισμός ολοκληρώθηκε το δημοσιεύω και εγώ στο ιστολόγιο. Για την ιστορία του Διαγωνισμού οι νικητές είναι:\nΑπό τον διαγωνισμό "στιγμιαίου" διηγήματος.\nΣτην κατηγορία Fantasy:\n1ος : Δημήτρης Δελαρούδης, με το διήγημα «Ο Άνθρωπος με τα Χίλια Πρόσωπα».\n2ος : Κέλλυ Θεοδωρακοπούλου, με το διήγημα «Ο θεός των άδικων θανάτων».\n3ος : Γιάννης Καρατσιώρης με το διήγημα «Μαύρος ή Χρυσός».\nΣτην κατηγορία Τρόμος:\n1ος : Νατάσσα Παυλίσεβιτς, με το διήγημα «Ο κύριος τέλειος».\n2ος : Γιώργος Λαγκώνας, με το διήγημα «Χίλια Πρόσωπα».\n3ος: Κωστής Ανετάκης, με το διήγημα «Τα Μάτια της Καταχνιάς».\nΑπό τους χώρους του Συνεδρίου.\nΣτην κατηγορία Επιστημονική Φαντασία:\n1ος: Θάνος Φιλάνης, με το διήγημα «Άγνωστοι στον καθρέφτη».\n2ος: Αχιλλέας Χριστοδούλου, με το διήγημα «Mr Thousand».\n3ος: Νίκη Σπανού, με το διήγημα «Ήβη. Ανδρομέδα».\nΚαι διάλεξη για τον Lovecraft.\nΠιστεύω πως η Οργανωτική Επιτροπή του Διαγωνισμού και του Συνεδρίου θα προχωρήσει σε κάποια έκδοση των βραβευμένων ή και όλων των διηγημάτων και έτσι θα μπορέσουμε να διαβάσουμε τις ιστορίες που ενέπνευσε στους δημιουργούς το θέμα «Ο άνθρωπος με τα χίλια πρόσωπα». Συγχαρητήρια στους διοργανωτές και σε όλους τους συγγραφείς.\nΠροαγωγή επ’ ανδραγαθία και …..αποτυχία\nΉμουν όμηρος αυτής της εξωγήϊνης φυλής......\nΜου επέτρεψαν να γράψω αυτό το ημερολόγιο σε χαρτί και με στυλό. Τα υγρά αντικείμενα που χρησιμοποιούσαν οι δεσμώτες μου ήταν αδύνατο να τα χειριστώ, αφού έφευγαν μέσα από τα χέρια του. Στον συμπαγή κλωβό όπου με φυλάκισαν, μου παραχώρησαν στερεά αντικείμενα, ενώ μέσα από το διάφανο διαχωριστικό έβλεπα να ρέουν γύρω μου πολύχρωμα υγρά. Μετά από αρκετό καιρό, δεν ήξερα πόσο ακριβώς, κατάφερα να ξεχωρίζω το αιμάτινο κόκκινο του Ναυάρχου και τις ροζ αποχρώσεις των υγρών ρευμάτων που δήλωναν τους αξιωματικούς και το πανταχού παρόν πράσινο του κατώτερου πληρώματος. Ήμουν όμηρος, στην αρχή τουλάχιστον, αυτής της υγρής εξωγήϊνης φυλής που με κρατούσε σε ένα «βάζο» αφού δεν μπορούσε να επικοινωνήσει μαζί μου παρά μόνον όταν ο Ναύαρχος ή κάποιος πορφυρού χρώματος υγρός αξιωματικός, έμπαινε στον μετατροπέα ειδών του σκάφους και έπαιρνε τη μορφή, αφού πρώτα την έβλεπε προσεκτικά για δύο τρεις ώρες, δηλαδή τη δική μου.\n...έβλεπα να ρέουν γύρω μου πολύχρωμα υγρά..\nΑρκετό καιρό μετά την απαγωγή μου και καθώς το πλοίο τους ταξίδευε, ποιος ξέρει για πού, όπως καταλάβαινα από το συνεχές βουητό που έκαναν μάλλον οι μηχανές του, μπήκε στο βάζο μου ο «εαυτός» μου. Το κόκκινο υγρό που πήρε τη μορφή μου, μου είπε πως είναι ο Ναύαρχος του στόλου τους και όπως διαπιστώνει και ο ίδιος τα υγρά που περιβάλλουν το κλουβί μου είχαν μειωθεί καθώς πολλοί ήταν οι ναύτες του που είχαν χαθεί στην τελευταία αποτυχημένη απόπειρα του Στόλου για την κατάκτηση της Γης.\nΜιλώντας μου σε άψογα Ελληνικά, μου εξήγησε πως η αποτυχία αυτή καθόλου δεν τον στεναχώρησε καθώς ο υδαρής λαός του θεωρεί μέγιστη επιτυχία την με ειλικρινείς προθέσεις επιτυχίας κατακτημένη αποτυχία!!! Βεβαίως όλες αυτές είναι οι λέξεις και οι σημασίες τους που βρήκε στο μυαλό αυτού του στερεού σώματος στο οποίο μετατράπηκε από το ειδικό μηχάνημα του σκάφους που έκανε τα υγρά στερεά σώματα ανάλογα με το λογισμικό που τους έδινε ο εντολέας τους.\n- Τι συνέβη εκεί κάτω, μας επιτεθήκατε; ρώτησα τον Ναύαρχο «εαυτό» μου.\n- Σας παρακολουθούμε χρόνια. Κάθε σκάφος μας έχει τον δικό του τομέα παρατήρησης. Συλλέγει συνεχώς στοιχεία και αποφασίζει να επιτεθεί και να καταλάβει τον πλανήτη ή μέρος του μετά από ενδελεχή έρευνα. Μόνο που δεν πρέπει να τα καταφέρει. Η επιτυχία για έναν Στόλαρχο σημαίνει υποβιβασμός, καθαίρεση και ενίοτε και φυλάκιση ή εξάτμιση. Εγώ, όπως βλέπεις είμαι βαθυκόκκινος, δηλαδή Ναύαρχος, πράγμα που σημαίνει πως απέτυχα πανηγυρικά.\n- Μα τότε, γιατί δεν φροντίζετε πάντα να κάνετε σκόπιμα λάθη αφού θέλετε ήττες και αποτυχίες;\n- Ανόητοι γήϊνοι, η επιτυχία στον αγώνα της επικράτησης που δίνετε συνεχώς, βλέπεις σας παρακολουθώ περίπου διακόσια δικά σας χρόνια στο ίδιο βεβαίως σημείο, τελικά θα σας οδηγήσει σε παταγώδη αποτυχία. Από αυτή την άποψη είστε το πρότυπο της φυλής μας. Όμως οι στρατιωτικοί μας θέλουν γρήγορα αρνητικά αποτελέσματα και προπαντώς αυθόρμητα και αβίαστα λάθη.\nΕίδε τα λάβαρα των οπαδών...\nΜετά από αυτή την πρώτη μας συζήτηση, ο Ναύαρχος ήρθε πολλές ακόμη φορές στο «βάζο» μου, κάθε φορά με τη μορφή μου, και μου εξήγησε πως ο Στόλος τους, τον οποίο τώρα πήγαινε να συναντήσει στις εσχατιές του Γαλαξία, μας παρακολουθούσε από τότε που ξεκίνησε το επαγγελματικό μας πρωτάθλημα ποδοσφαίρου. Είδε τη συγκέντρωση των εκπροσώπων του είδους μας κατά χιλιάδες ως συγκέντρωση στρατευμάτων, άκουσε τα συνθήματα στις κερκίδες ως πολεμικές ιαχές με σκοπό να τρομάξουν τον αντίπαλο. Είδε τα λάβαρα των οπαδών, τις φωτοβολίδες και τους πυρσούς που φώτιζαν τα πεδία των μαχών και παρακολούθησε με προσοχή τις συμπλοκές των χούλιγκαν με ρόπαλα, μαχαίρια και λοστούς. Μας έβλεπε χρόνια. Σημείωνε στα νερουλά βιβλία του που ανακατεύονταν, όπως όλα τα αντικείμενά τους, μαζί του στη δεξαμενή που αποτελούσε το πλοίο του, τους αριθμούς των στρατιωτών, τις διάφορες φάσεις της παράταξης των στρατευμάτων, τα όπλα των φαντάρων μας και κατέληξε σε ένα συμπέρασμα που χρωμάτισε ανεπαίσθητα (είχα μάθει πλέον να αναγνωρίζω τις νοητικές διεργασίες των όντων) το κόκκινο ρεύμα υγρού που έπλεε μέσα στη δεξαμενή ανάμεσα σε χιλιάδες αποχρώσεις χρωμάτων που αντιπροσώπευαν τα μέλη του πληρώματος αλλά και τα όργανα του πλοίου, τα όπλα τους, τις σκέψεις και τις λειτουργίες τους.\nώσπου ήρθε η Αστυνομία...\nΌταν έκρινε πως ήρθε ο κατάλληλος χρόνος, την ημέρα που αναμετρήθηκε ο Ολυμπιακός με τον Παναθηναϊκό για τον τίτλο του πρωταθλητή, αποφάσισε να κάνει απόβαση στην Ελλάδα. Το πλήρωμα μπήκε στον μετατροπέα ειδών που έμοιαζε με τις εγκαταστάσεις βιολογικού καθαρισμού και βγήκε με τη μορφή εκατοντάδων χούλιγκαν που κράδαιναν ρόπαλα με καρφιά, κρατούσαν μπουκάλια –βόμβες μολότωφ και είχαν στις τσέπες τους σουγιάδες και μαχαίρια. Όπως έγραψαν και οι εφημερίδες της επόμενης μέρας (μου επέτρεψε να δω τα αρχεία που με επιμέλεια κράτησε) οι οπαδοί του Θρύλου (τους φάνηκαν περισσότεροι και πιο πιθανόν να νικήσουν) εμφανίστηκαν από το πουθενά. Το σκάφος τους σαν σακούλα με νερό ήταν αόρατο ψηλά στον ουρανό. Όταν συνάντησαν τους ανυποψίαστους οπαδούς του Παναθηναϊκού έξω από το γήπεδο, τους επιτέθηκαν με βιαιότητα σίγουροι, κατ’ εντολή του Ναυάρχου, πως αυτοί ήταν οι γήϊνοι υπερασπιστές του πλανήτη σε αυτό τον τόπο. Η σύγκρουση ήταν σφοδρή και όπως μου έδειξε στην οθόνη του σκάφους αρκετοί από τους ναύτες του έγιναν λασπώδη αποτυπώματα στον δρόμο προκαλώντας την έκπληξη των αντιπάλων τους. Ακόμη μεγαλύτερη ήταν η σαστιμάρα κάποιων όταν έβλεπαν στα πρόσωπα των εχθρών τους τα χαρακτηριστικά φίλων τους ή ακόμη και τον εαυτό τους αφού οι ίδιοι αυτοί χούλιγκαν ήταν τα πρότυπα του μετατροπέα. Τραυμάτισαν και αυτοί και έτρεψαν σε φυγή τους υπερασπιστές της Γης κερδίζοντας, προς απογοήτευση του Ναυάρχου, το πεδίο της μάχης. Ώσπου ήρθε (όπως του εξήγησα) η Αστυνομία με τις ειδικές της δυνάμεις και ….. Οι νερουλοί κάτοικοι του Μπλούρπ, μου είπε, είναι εξαίρετοι μαχητές όταν αγωνίζονται με την μορφή τους χρωματίζοντας τους εχθρούς τους και αφομοιώντας τους (δεν μπόρεσα να φανταστώ πως γίνεται αυτό). Όμως στις μορφές των κατοίκων άλλων πλανητών έχουν μόνο την εμφάνιση που τους δίνει και με τις προδιαγραφές που τους παρέχει ο Στολάρχης τους που πρέπει επιδιώκοντας συνειδητά τη νίκη να τους οδηγήσει ,εάν μπορεί, αβίαστα στην ήττα. Τότε επιστρέφουν (όσοι σωθούν) ως ήρωες στον Μπλουρπ. Αλλιώς τους περιμένει η μποτιλοποίηση ή η εξάτμιση (εάν νικήσουν).\nΟι ειδικές δυνάμεις της Αστυνομίας με τα θωρακισμένα οχήματα της, τα πυροβόλα όπλα της, τα εκπαιδευμένα σκυλιά της και τα ελικόπτερα της τους αποδεκάτισαν. Ο Ναύαρχος χωρίς υστεροβουλία είχε κάνει λάθος, καθώς θεώρησε πως ο χούλιγκαν και ο οπλισμός του ήταν, λόγω του αριθμού και του ενθουσιασμού του, η μορφή που έπρεπε να πάρουν οι μαχητές του στην απόβαση και όχι οι κατάφρακτοι αστυνομικοί, που στα ματς ατένιζαν αργόσχολοι τον αγώνα. Διασκέδασα σκεπτόμενος πως έτυχε στην πρώτη αριστερή διακυβέρνηση της χώρας και στην ιδιαίτερη αντίληψη της περί της λειτουργίας της Αστυνομίας. Οι νεκροί εξωγήϊνοι υγροποιούνταν στους δρόμους για να εξατμιστούν αμέσως μετά προκαλώντας έκπληξη τους αστυνομικούς και τα ΜΑΤ. ‘Οσοι ξέφυγαν έγιναν υδρατμοί ανακαλούμενοι στο σκάφος όταν ο Ναύαρχος σήμανε υποχώρηση, περιχαρείς για την ήττα τους και την επικείμενη παρασημοφόρησή τους (ένα πορτοκαλί υγρό στίγμα πάνω στο πράσινο του φαντάρου) από τον Πλοίαρχο τον οποίο έσπευσε να συγχαρεί για την αποτυχία του ο Στολάρχης. Το επιτελείο του Στόλου βρίσκονταν πίσω από τον Πλούτωνα στην άκρη του Γαλαξία.\nμπήκα δεκάδες φορές στον μετατροπέα....\nΈμεινα να με κοιτάω με ανοιχτό το στόμα. Η επιδίωξη της αποτυχίας και ο φόβος της επιτυχίας, η υγρή μορφή αυτών των πλασμάτων που ενώνεται με όλα τα άλλα πλάσματα και τα αντικείμενα ακόμη και η γλυκιά εξαέρωση με δελέασαν και καθώς ήμουν πλέον πολύ μακριά για να επιστρέψω στην Γη και να συνεχίσω να κυνηγάω αενάως την επιτυχία…. άνοιξα το καπάκι του βάζου και μπήκα στην δεξαμενή όπου οι νέοι μου φίλοι με αγκάλιασαν σαν το νερό σε μια πισίνα και με μετέτρεψαν σε ένα απαλό πράσινο, χακί μάλλον, αυτό του νεοσύλλεκτου στρατιώτη. Τα επόμενα «χρόνια» και πριν φύγουμε από τη Γη μπήκα δεκάδες ακόμη φορές στον μετατροπέα ειδών και πήρα τη μορφή μοναχών Σαολίν, επιτιθέμενος σε Κινέζους στρατιώτες, γυμνών ιθαγενών στον Αμαζόνιο και όρμηξα σε πάνοπλους λαθροκυνηγούς αλλά και πήρα τη μορφή άπειρων εξωγήινων φυλών σε πλανήτες όπου ο Στόλος έκανε αποτυχημένες προσπάθειες να κατακτήσει. Η τύχη θέλησε να μην εξατμιστώ και να επιστρέφω πάντοτε στο σκάφος περήφανος για την ήττα μου. Περιμένω με ανυπομονησία τον επαναχρωματισμό μου καθώς έχω πλέον αποτύχει αρκετές φορές ώστε να αξίζω μια προαγωγή.\nΑναρτήθηκε από Ιωάννης Μπαχάς στις 12:04 π.μ.\nΕτικέτες Διήγημα, Επιστημονική Φαντασία


4 ψέμματα και ένα συμπέρασμα για την πετρελαιοκηλίδα στον Σαρωνικό\nΔημοσιεύθηκε στις 19 Σεπτεμβρίου, 2017, 12:38 19 Σεπτεμβρίου, 2017, 12:39 Δημοσιεύθηκε από Επικαιρότητα\nΟκτώ ημέρες μετά το ναύαγιο του «Αγία Ζώνη ΙΙ» και τη διοχέτευση μαζούτ στον Σαρωνικό κόλπο, σχηματοποιείται μια σειρά από δεδομένα τα οποία οδηγούν σε τέσσερα ψέματα και ένα συμπεράσματα για το πρωτοφανές φιάσκο στη υπόθεση της μεγαλύτερης περιβαλλοντικής κρίσης που γνώρισε ποτέ η Ελλάδα.\nΨέμα 1ο: Υπήρξε συντονισμός των υπηρεσιών\nΔεν υπήρξε απολύτως κανένας συντονισμός μεταξύ των φορέων στη διαχείριση της μεγαλύτερης θαλάσσιας περιβαλλοντικής κρίσης των τελευταίων ετών. Η έλλειψη σοβαρότητας και συνεργασίας φάνηκε από τις αντικρουόμενες δηλώσεις του υπουργού Εμπορικής Ναυτιλίας Παναγιώτη Κουρουμπλή και την «εξαφάνιση» του πρώην υπ. Περιβάλλοντος Γιάννη Τσιρώνη (ο οποίος εξελέγη με τον ΣΥΡΙΖΑ ως μέλος των Οικολόγων Πρασίνων). Χρειάστηκαν πέντε και πλέον 24ώρα από τη βύθιση του Αγία Ζώνη ΙΙ προκειμένου το Μέγαρο Μαξίμου να κινητοποιηθεί. Οι Δήμοι βρέθηκαν χωρίς ενημέρωση, πόρους και μέσα να διαχειριστούν μια υγειονομική βόμβα. Υπήρξε τέτοια αποδιοργάνωση του συστήματος, που θεωρείται -σύμφωνα με πληροφορίες του Rizopoulos Post-ειλημμένη απόφαση για μεταφορά του Λιμενικού από το Υπουργείο Εμπορικής Ναυτιλίας στο Υπουργείο Προστασίας του Πολίτη.\nΨέμα 2ο: Ο Σαρωνικός θα καθαρίσει σε 20-30 ημέρες\nΣτην πραγματικότητα δεν ξέρουμε πότε θα καθαρίσει πραγματικά ο Σαρωνικός. Μετά τις ανεκδιήγητες δηλώσεις περί «καταλληλότητας» των ακτών για κολύμβηση και τις δηλώσεις οτι «σε 20-30 ημέρες θα έχει καθαρίσει ο Σαρωνικός», ακολούθησε η… δια ροπάλου απαγόρευση ακόμη και του περιπάτου πλησίον των ακτών. Σύμφωνα με τον καθηγητή και πρόεδρο της Ελληνικής Εταιρείας Τοξικολογίας Δημήτρη Κουρέτα θα χρειαστούν δύο χρόνια προκειμένου να επανέλθει το σύστημα στην προηγούμενη κατάσταση. Κατά τον κ. Κουρέτα χρειάζονται μετρήσεις διάρκειας 3 μηνών καθώς περίπου το 20% του πετρελαίου κάθεται στον πυθμένα της θάλασσας. Μάλιστα περιβαλλοντολόγοι μιλούν για ένα διάστημα 5 έως 10 ετών για να καθαρίσουν πλήρως τα μολυσμένα ύδατα.\nΨέμα 3ο: Λειτούργησε το πρωτόκολλο διαχείρισης κρίσεων\nΑπό το 2002 υπάρχει νομοθετικό πλαίσιο που προβλέπει τα απαραίτητα για την αντιμετώπιση τέτοιων καταστάσεων, ωστόσο αυτό δεν ενεργοποιήθηκε σύμφωνα με τον πρώην πρύτανη του Εθνικού Μετσόβιου Πολυτεχνείου Κώστα Μουτζούρη. Παράλληλα, τη στιγμή που η χώρα προχωρά σε παραχωρήσεις οικοπέδων της ελληνικής ΑΟΖ σε Ιόνιο και Κρήτη για έρευνες ορυκτών καυσίμων είναι άγνωστο αν έχουν εκπονηθεί τοπικά σχέδια διαχείρισης σε μια από τις πλέον σεισμογενείς ζώνες της Ευρώπης.\nΨέμα 4ο: Η διαρροή έγινε από το Blue Star Patmos\nΤις ημέρες εκείνες βρισκόταν στον Σκαραμαγκά το Blue Star Patmos, το οποίο είχε αποκολληθεί μετά την προσάραξή του στο λιμάνι της Ίου. Τεχνηέντως επιχειρήθηκε από τον πλοιοκτήτη του «Αγία Ζώνη ΙΙ» να αποδοθεί στο εν λόγω πλοίο η διαρροή καυσίμων, παραβλέποντας οτι ο τύπος καυσίμου των δύο πλοίων είναι διαφορετικός.\nΗ αντίδραση της εταιρείας υπήρξε άμεση. «Με έκπληξη ακούσαμε τις δηλώσει του πλοιοκτήτη του «Αγία Ζώνη ΙΙ. Θεωρούμε τις κατηγορίες αυτές ανυπόστατες και αβάσιμες, και δεν έχουν καμμία σχέση με την πραγματικότητα. Ο κ. Κουντούρης προσπαθεί να αποπροσανατολίσει την κοινή γνώμη από το πραγματικό συμβάν. Ως εταιρεία επιφυλασσόμεθα επί παντός νόμιμου δικαιώματός μας για τη συκοφαντική δυσφήμηση που δεχθήκαμε» ήταν η επίσημη τοποθέτηση του επιτελικού εμπορικού διευθυντή της Blues Star Ferries Διονύση Θεοδωράτου.\n«Οσμή» σκανδάλου πίσω από το ναυάγιο\nΠαρά τα τεράστια προβλήματα που δημιούργησε η πετρελαιοκηλίδα η έκταση της δεν ήταν τόσο μεγάλη, όσο σε άλλες περιπτώσεις διαρροής καυσίμων. Ωστόσο, η εγγύτητά του συμβάντος σε μια αστική περιοχή με μητροπολιτικά χαρακτηριστικά σε συνδυασμό με τις καθυστερήσεις στο συντονισμό οδήγησαν σε ένα φιάσκο άνευ προηγουμένου.\nΠαράλληλα, μια νέα πτυχή αναδύθηκε και συνδέεται με παράνομες δραστηριότητες. Οι φορείς παραδέχθηκαν σχεδόν επίσημα οτι η υπόθεση έχει «οσμή» λαθρεμπορίου καυσίμων. «Απορρύπανση δε χρειάζονται μόνο οι ακτές της Αττικής, αλλά και το σύστημα διακίνησης και ελέγχου μεταφοράς των υγρών καυσίμων στη θάλασσα» ήταν η χαρακτηριστική αποστροφή του Αλέξη Τσίπρα. Επίσης σύμφωνα με το Λιμενικό η πλοιοκτήτρια εταιρεία του «Αγία Ζώνη ΙΙ» είχε ελεγχθεί το 2012 και 2013 για τέλεση λαθρεμπορίου και οι υποθέσεις είχαν πάει στα δικαστήρια με καταδίκη των εμπλεκομένων σε πρώτο βαθμό αλλά αθωώθηκαν στο Τριμελές Εφετείο Κακουργημάτων και τα πλοία δόθηκαν πίσω στην εταιρεία.\nΜΑΖΟΥΤ, πετρελαιοκηλίδα, Σαρωνικός\_, ΣΥΜΠΕΡΑΣΜΑ, ΨΕΜΑΤΑ


VERNEY CARRON VELOCE – oplognosia.com\nΠρόκειται για το νέο δημιούργημα της Verney Carron που παραξένεψε πολλούς κυνηγούς. Είναι μεν αυτογεμές, αλλά και… επαναληπτικό. Αναρωτήθηκαν πολλοί για την χρησιμότητα του νέου αυτού συστήματος λειτουργείας, ενώ άλλο το καλωσόρισαν ως πραγματικά χρήσιμο κυνηγετικό όπλο.\nΤο νέο Veloce είναι ένα αυτογεμές, με την έννοια ότι έχει την γνωστή δομή της αυτόματης καραμπίνας, με μια όμως διαφορά. Μετά από κάθε βολή το κλείστρο μένει ανοικτό και για να κλείσει και να μεταφέρει φυσίγγι από την αποθήκη πρέπει να πιεστεί ένας μοχλός στο πλάι της βάσης.\nΑν δεν πατηθεί ο μοχλός το κλείστρο μένει ανοικτό, η θαλάμη άδεια και το όπλο είναι πραγματικά ασφαλές, αφού είναι ανοικτό και η θαλάμη άδεια.\nΗ Veloce είναι ίσως η πρώτη καραμπίνα που εφαρμόζει την αρχή που λέει ότι το μόνο ασφαλές όπλο είναι το ανοικτό όπλο. Μένοντας ανοικτή η Veloce είναι απόλυτα ασφαλής. Για να προχωρήσει η λειτουργεία της αρκεί μια μικρή πίεση στο μοχλό που κλείνει το κλείστρο. Οπως συμβαίνει όταν πατηθεί το κουμπί της απελευθέρωσης του κλείστρου σε μια συμβατική καραμπίνα, το κλείστρο ταξιδεύει προς τη θαλάμη, γεμίζει και το όπλο είναι έτοιμο να ρίξει.\nΑν και το βασικό σύστημα είναι αυτογεμές, η εγκατάσταση του “διακόπτη” στη λειτουργεία καθιστά την Veloce επαναληπτική καραμπίνα, αφού χρειάζεται επέμβαση του χειριστή για να προχωρήσει στην τροφοδοσία νέου φυσιγγίου. Σε αντίθεση με τα συνήθη επαναληπτικά έχει το πλεονέκτημα της μείωσης του κλωτσήματος και της προφανούς ευκολίας χειρισμού. Αντί για μια μεγάλη κίνηση της πάπιας που έχουμε στην επαναληπτική καραμπίνα, στην Veloce αρκεί μια ελαφριά πίεση στον μοχλό στα δεξιά της βάσης για να προχωρήσει η λειτουργεία της.\nΣε σύγκριση με μια συμβατική αυτόματη καραμπίνα η Veloce προσφέρει ένα τεράστιο πλεονέκτημα ασφάλειας. Ο χειριστής επεμβαίνει συνειδητά στο κλείσιμο του όπλου του και αντιλαμβάνεται πέρα από κάθε αμφιβολία ότι είναι έτοιμο να ρίξει.\nΑν για κάποιο λόγο υπάρχει διακοπή της ενεργού κυνηγετικής φάσης, πχ το θήραμα κτυπήθηκε και ο σκύλος κάνει απόρτ, η καραμπίνα μένει ανοικτή, αλλά έτοιμη για νέα βολή αν πιεστεί ο μοχλός. Ενόσο είναι ανοικτή είναι ασφαλής και ο κυνηγός μπορεί να ολοκληρώσει την φάση, πχ παίρνοντας το θήραμα από τον σκύλο του, και να συνεχίσει κλείνοντας το όπλο γρήγορα και εύκολα.\nΓια μερικούς κυνηγούς το πλεονέκτημα είναι προφανές. Προσωπικά υποθέτω ότι η πλειονότητα δεν θα το καταλάβει. Επίσης ο μοχλός είναι κάπως μεγάλος και σε άβολη θέση, τουλάχιστον όπως φαίνεται στο βίντεο. Ενας μικρότερος μοχλός στο πίσω μέρος της βάσης, εκεί που ο αντίχειρας κάθετα πιο άνετα ίσως να ήταν καλύτερη λύση.\nΕνα ερωτηματικό που γεννάται βλέποντας τη Veloce είναι η επίδραση του “διακόπτη” στην σκοπευτική επιτυχία. Εχοντας μιαν επιβεβλημένη διακοπή στην λειτουργεία αναρωτιέται κανείς κατά πόσο αυτή θα οδηγήσει και σε διόρθωση της επώμισης μετά από την εκτροπή του όπλου κατά το κλώτσημα. Αυτή η εκτροπή, η μετατόπιση του όπλου όταν κλωτσήσει το όπλο απαιτεί μια μικρή διόρθωση της επώμισης. Διόρθωση που δεν γίνεται όταν η δεύτερη βολή είναι εύκολη όπως είναι σε μια συνηθισμένη καραμπίνα.\nΑυτά και άλλα μένουν να ερευνηθούν όταν δούμε την Veloce από κοντά.\nΓΕΡΟΙ ΑΛΛΑ ΞΥΠΝΙΟΙ


ΤΑ ΑΝΤΑΝΑΚΛΑΣΤΙΚΑ ΤΟΥ ΠΟΛΙΤΙΚΟΥ ΣΥΣΤΗΜΑΤΟΣ – xOrisOria News\nΌπως ήταν επόμενο δεν εκλέχτηκε Πρόεδρος της Δημοκρατίας. Το πολιτικό σύστημα έφερε ακόμη μια φορά τη χώρα στη θέση της λαϊκής επιλογής. Αυτό δεν είναι καινούριο φαινόμενο, η Ελλάδα το συνάντησε το 1990…\nΤο σκηνικό που περιγράφεται παραπάνω αναφέρει τους ίδιους πρωταγωνιστές να διαχειρίζονται το σύνταγμα όπως τους εξυπηρετεί. Χαρακτηριστικό όλων είναι ότι ο σημερινός Πρωθυπουργός ήταν Υπουργός Εξωτερικών της Ν.Δ. που εξέλεξε με σχετική πλειοψηφία (151 βουλευτές) τον Π τ Δ. Η πραγματικότητα επιστρέφει μέσα από το παρελθόν για να δείξει τη δική της παρουσία.\nΤο ζήτημα είναι ποια θα είναι η πραγματικότητα μετά της 25 Ιανουαρίου 2015. Δε μιλάμε, φυσικά, για μια μονοκομματική κυβέρνηση του 1990, αλλά για μια πολιτική συμμαχιών, που δεν απαγορεύει τα πολιτικά παιχνίδια. Αυτά ξεκίνησαν με τις αποκαλύψεις του Παύλου Χαϊκάλη και θα ολοκληρωθούν με τις πολιτικές συναλλαγές και τα ανοίγματα που θα κάνουν οι δυο μονομάχοι (ΣΥΡΙΖΑ & Ν.Δ.).\nΣτην πραγματικότητα οι κερδισμένοι θα είναι οι μικροί σχηματισμοί που θα στηρίξουν την επόμενη κυβέρνηση, θα υπάρξουν ουσιαστικές προγραμματικές συγκλίσεις; Η θα βγει ένα σχήμα με «σημαία ευκαιρίας» που θα ξεφτίσει μέχρι το 2017-18.\nΟι συμμετέχοντες του 2015 είναι περίπου οι ίδιοι – Ν.Δ., ΠΑ.ΣΟ.Κ, ΣΥΡΙΖΑ (η μετεξέλιξη του Συνασπισμού) ΑΝ.ΕΛ (τότε υπήρχε η ΔΗΑΝΑ) – αλλά η πολιτική των συνεργασιών έχει μια άλλη φιλοσοφία που δεν υπήρχε ούτε τότε, ούτε σήμερα. Το σκηνικό συμπληρώνεται με Το Ποτάμι και την πρόθεση του Γ. Παπανδρέου να μπει δυναμικά με νέο σχήμα.\nΣτην πραγματικότητα δεν υπάρχουν πιθανοί κυβερνητικοί συσχετισμοί, όλα θα παιχτούν πάνω στα εκλογικά ποσοστά και στην ελευθερία κινήσεων του επόμενου πρωθυπουργού. Ο Α. Σαμαράς εγγυάται τη σταθερότητα, ενώ ο Α.Τσίπρας την αλλαγή σελίδας και τη χαμένη αξιοπρέπεια του ελληνικού λαού (αυτό μα θυμίζει τον Ανδ. Παπανδρέου του 1981 και το πρόγραμμα της <<Αλλαγής>> ).\nΟ υπόλοιπος κόσμος και οι ‘αγορές’ περιμένουν στη γωνία, για να απαντήσουν, το ζήτημα είναι η φιλοσοφία με την οποία θα βγει το νέο κυβερνητικό σχήμα. Οι ενδιάμεσοι εταίροι θα διαμορφώσουν τη φυσιογνωμία της κυβέρνησης, αλλά το κόστος θα χρεωθεί στον επόμενο πρωθυπουργό. Η επόμενη κυβέρνηση θα είναι αινιγματική με πολλές κυβερνητικές συνιστώσες και με την ανάγκη εθνικού σχεδιασμού.\nΌσοι μπουν στην επόμενη βουλή με 3% θα είναι πιθανοί κυβερνητικοί εταίροι , όπως και πιθανή αντιπολίτευση. Η εξουσία μιας 7 κομματικής βουλής παίζεται στις ισορροπίες και την τακτική της μικρής δύναμης. Αίνιγμα θα παραμείνει και η Χ.Α που δεν ξέρουμε πως θα διαχειριστεί τη θέση της στη νέα βουλή, γιατί εντός ή εκτός δημοκρατικού τόξου, όλα παίζονται στο 3%, αυτός ο μαγικός αριθμός ανεβάζει και κατεβάζει κυβερνήσεις.


Ο Καβάφης και η πρόσληψη του αρχαίου θεάτρου - Ερανιστής\n10 Ιανουαρίου 2014 at 17:06\nΚωνσταντίνος Καβάφης, Νέοι τῆς Σιδῶνος (400 μ.Χ.)\nΔῶσε –κηρύττω– στό ἔργον σου ὅλην τήν δύναμί σου,\nμ ό ν ο πού μές στῶν στρατιωτῶν τές τάξεις, τόν σωρό,\nΤο ποίημα είναι ψευδο-ιστορικό. Η χρονολογία στον τίτλο προκαλεί πλασματικές εντυπώσεις ιστορικής εγκυρότητας, ενώ στην πραγματικότητα αποτελεί ένα τέχνασμα που πλαισιώνει το σκηνικό του ποιήματος μέσα στο οποίο ο αναγνώστης θα βουτήξει: Σιδώνα, το 400 μ.Χ. Μια πλούσια πόλη της Ανατολής, παλιά φοινικική, μα εξελληνισμένη ήδη από τα χρόνια τα αλεξανδρινά. Κι όπως, ταιριάζει στην Ανατολή, μια φωτεινή αίθουσα σ’ ένα ανώγι, πάνω από κήπο. Αρώματα, κατά τον τρόπο της Ανατολής. Και πέντε νέοι.\nΟ Κωνσταντίνος Καβάφης (29 Απριλίου 1863 – 29 Απριλίου 1933)\nΟι νέοι, αναμφίβολα αριστοκράτες. Απολαμβάνουν την ανάγνωση ερωτικών επιγραμμάτων, μικρής κλίμακας ποίηση κατά τα γούστα της ύστερης αρχαιότητας: Μελέαγρο, Κριναγόρα, Ριανό. Η χαύνωση ήδη πλανιέται στον αέρα, φτιάχνει ατμόσφαιρα. Μαζί της, και μια υποψία ηδονικού αισθησιασμού: εγγράμματη, κομψή, κοσμοπολίτικη, πολιτισμένη, συγκαλυμμένη, αποενοχοποιημένη. Κατά τα γούστα και τον τρόπο της Ανατολής. Κατά τα γούστα και τον τρόπο της ύστερης αρχαιότητας.\nΚι ένας ηθοποιός που, ίσως αφελώς, ίσως και προμελετημένα (τα κίνητρά του δεν διευκρινίζονται), αλλά όπως και να ’χει εντελώς ξαφνικά, διαταράσσει το προηγούμενο γλυκερό κελάρυσμα. Υψώνοντας κορώνες άτεχνες, μικρές παραφωνίες, διαβάζει το επίγραμμα του Αισχύλου. Εκείνο που ο ίδιος ο Αισχύλος έγραψε στα μέσα του 5ου π.Χ. αιώνα, προκειμένου να τον μνημονεύει στον τάφο του, όταν πια διαισθανόταν το τέλος του. Εκείνο με το οποίο ο ίδιος ο ποιητής ήθελε να τον θυμούνται οι επόμενες γενιές. Εκείνο στο οποίο ο ίδιος ο ποιητής αναγνώριζε το πιο σημαντικό κατόρθωμα ολόκληρου του βίου του: την ανδρεία που είχε επιδείξει, περίπου 40 χρόνια πιο πριν, στη μάχη του Μαραθώνα, κατά την πρώτη απόπειρα περσικής εισβολής στην Αττική.\nΚαι μόνο η υπόμνηση του ονόματος του Αισχύλου είναι αρκετή. Ο λόγος του διεγείρει πάθος. Ο πιο γραμματισμένος απ’ τη συντροφιά σηκώνεται οργισμένος κι απευθύνεται στον ηθοποιό, επιπλήττοντάς τον για λαθεμένη –κατώτερη των προσδοκιών– επιλογή. Γιατί το επιτύμβιο τετράστιχο του Αισχύλου και όχι αποσπάσματα απ’ τα μεγάλα του έργα; Του λείπει η ψυχή του ηθοποιού; Δειλιάζει; Αδυνατεί να σηκώσει το βάρος του λόγου της τραγωδίας;\nΚι όμως, όλες οι δυνάμεις του αρχαίου δράματος έχουν τεθεί σε λειτουργία. Δεν είναι μόνο ότι ξύπνησαν πάθος απρόσμενο. Είναι και που, πολύ σύντομα, αντιλαμβανόμαστε ότι έχει επίσης αρχίσει να δουλεύει ο μηχανισμός της τραγικής ταύτισης. Ο νεαρός δεν απευθύνεται, εντέλει, στον ηθοποιό. Απευθύνεται στον ίδιο τον Αισχύλο! Και μάλιστα, βλέπει τον Αισχύλο ως τραγικό ήρωα. Γιατί ο τραγικός ήρωας είναι τραγικός και είναι ήρωας επειδή διακατέχεται από ερωτήματα, βασανίζεται από διλήμματα κι από τις επιλογές του κρίνεται το αν θα δικαιωθεί ή θα πέσει.\n“Πέφτει”, λοιπόν, στα μάτια του νεαρού ο Αισχύλος. Ξεπέφτει. Γιατί στο επιτύμβιο επίγραμμά του δεν διάλεξε να αναφερθεί στις επανειλημμένες του προσωπικές επιτυχίες στους δραματικούς αγώνες. Πέφτει γιατί αδιαφόρησε, σε τελευταία ανάλυση, για τη λαμπρότητα. Και αντ’ αυτής συνειδητά επέλεξε για τον τάφο του τη μνεία γεγονότος μικρού κι ασήμαντου, σύμφωνα –πάντα– με τα κριτήρια της ύστερης αρχαιότητας: μ ό ν ο (σκόπιμα ο Καβάφης τονίζει με αραιή γραφή εδώ την έμφαση στον λόγο του νεαρού) ότι μαζί με άλλους, μαζί με τους υπόλοιπους Αθηναίους πολίτες-οπλίτες, υπερασπίστηκε την πόλη του απέναντι στην επίθεση μιας αυτοκρατορίας. Σε μια περίοδο –να το θυμόμαστε– που η Αθήνα ούτε είχε ακόμα ανακαλύψει τις φλέβες αργύρου στο Λαύριο, ούτε είχε ακόμη το ναυτικό που απέκτησε μετά, ούτε είχε ακόμη συμμάχους και φόρου υποτελείς, ούτε και είχε γίνει ακόμη η υπερδύναμη που έγινε μετά. Δύναμή της, για να τα καταφέρει να προβάλει αποτελεσματική άμυνα στην επίθεση μιας αυτοκρατορίας, ήτανε μ ό ν ο η άμεση δημοκρατία της, ο αγώνας του λαού της, ο αγώνας των πολλών, του σωρού (όπως το εκφράζει απερίφραστα ο νεαρός), που ερχόταν ως επισφράγιση ταξικών αγώνων και εξεγέρσεων που είχαν προηγηθεί και μάλλον είχαν κρατήσει για δύο αιώνες. Μ ό ν ο αυτό ήτανε ο Μαραθώνας.\nΣτο δραματικό σκηνικό της Σιδώνος της ύστερης αρχαιότητας, έτσι όπως το στήνει με προσεγμένη ειρωνική θεατρικότητα ο Καβάφης, ο νεαρός γίνεται κι αυτός ένας μικρής κλίμακας τραγικός ήρωας. “Πέφτει», ξεπέφτει, όμως με τρόπο αμετάκλητο. Αν είχε ποτέ ερωτήματα για το θέμα που τον ενδιαφέρει, έδωσε λάθος απάντηση. Παρ’ όλη την εγγραμματοσύνη του, τίποτε δεν κατάλαβε απ’ τις δυνάμεις που γέννησαν το διονυσιακό θέατρο. Χαρακτηρίζεται από ελλιπή –και εκ προοιμίου λανθασμένη– πρόσληψη του φαινομένου.\nΕίναι όμως μ ό ν ο ο νέος της Σιδώνος στόχος της Καβαφικής ειρωνείας εδώ; Σάμπως εμείς οι σύγχρονοι αναγνώστες της εκλεκτής ποίησης και θεατρόφιλο κοινό; Σάμπως εμείς τι είμαστε; Σάμπως εμείς τι κάνουμε; Γιατί –ας το ομολογήσουμε– το αισχύλειο επίγραμμα μάς γεμίζει με τις ίδιες απορίες με εκείνες του νέου της Σιδώνος. Μας αιφνιδιάζει, μας σοκάρει. Γιατί μ ό ν ο ο Μαραθώνας; Γιατί;\nΕτικέτεςTitania Matina Αρχαία Ελλάδα θέατρο Κωνσταντίνος Π. Καβάφης


ΕΜ ΕΤΣΙ ΕΞΗΓΕΙΤΑΙ ΑΥΤΗ Η ΚΟΡΜΑΡΑ ΣΟΥ ΚΟΡΙΤΣΙ ΜΟΥ!ΠΩΣ ΑΛΛΙΩΣ;\nΕΓΩ ΜΙΑ ΦΟΡΑ ΔΕ ΣΕ ΔΙΑΓΡΑΦΩ ΑΠΟ ΤΟ ΜΥΑΛΟ ΜΟΥ ΟΤΑΝ ΣΕ ΒΛΕΠΩ ΜΕ ΤΙΣ ΦΟΡΜΕΣ!\nGeorgina Kassavetes 2 Μαΐου 2012 - 8:51 π.μ.\nΙδανική η διάθεση σου και η ανάγκη σου για άθληση! Δεν κατάφερα ποτέ να νιώσω τόσο όμορφα με τον εαυτό μου στη διάρκεια της γυμναστικής! Μετά το ένιωθα αφού έπειθα τον εαυτό μου να γυμναστεί, όταν το κορμί μου με αντάμειβε με τη γλυκιά νωχέλεια του αθλουμένου και υγιούς. Με το χορό έχω νιώσω μόνο έτσι που περιγράφεις! Ανάμεσα σε πολλούς το ίδιο ζαλισμένους χορευτές , ο καθένας στη μοναξιά του και στις σκέψεις και στους πόθους του αλλά όλοι με την ίδια μουσική να γεμίζει το κεφάλι. Τα πνευμόνια να γεμίζουν καπνό σε κάθε ρουθουνιά και το μυαλό χρυσάφι! Αλλά το γλέντι το έχουμε μόνο για ειδικές περιπτώσεις δυστυχώς!\nConstantina 2 Μαΐου 2012 - 10:10 π.μ.\nΚαλό μήνα Georgina!\nΔεν ξέρω πώς είναι να γεμίζουν τα ρουθούνια καπνό κι ούτε θα μάθω και ποτέ! Αυτό που ξέρω είναι ότι αν κι έχω ασχοληθεί με τόσο πολλά αθλήματα, αυτό είναι το μόνο που δεν πρόδωσα, δεν άφησα και δεν μ' άφησε!\nΚαλημέρα ανοιξιάτικη ανοιξιάτικη!!!!\nGeorgina Kassavetes 2 Μαΐου 2012 - 2:51 μ.μ.\nΝα σε πάω καμιά φορά σε κανένα αντάμωμα βλάχικο, ποντιακό, κρητικό χειμωνιάτικο όμως, κεκλεισμένων των θυρών, που θα είμαστε και στο στοιχείο μας να ρουθουνίσεις κι εσύ καπνό! Χαχα! "Παθητικιά" είσαι θες δε θες μάναμ!\nConstantina 3 Μαΐου 2012 - 4:16 μ.μ.\nΧα!Να με πας για να σε πάω φελενάδα μ' καλή που δεν έχω αφήσει πανηγύρ' για παναΰρ? Ε?\nΑυτη παθητικοποίηση των πάντων είναι που με φοβίζει!\nanthony 2 Μαΐου 2012 - 1:05 μ.μ.\nΕίναι πολύ ωραίο να κάνεις κάτι που σου αρέσει πολύ, απορροφά τη σκέψη σου και χάνεται η αίσθηση του χρόνου. Είναι στιγμές ευτυχίας. Άλλος με την ζωγραφική, άλλος με την κηπουρική, εσύ με το χορό και την γυμναστική, κλπ. Πολύ ωραίο κείμενο. Καλό μήνα!\nConstantina 2 Μαΐου 2012 - 2:55 μ.μ.\nΣωστά!Γιατί εγώ με την κηπουρική, το 'παμε, μάλωσα!\nevgenia 2 Μαΐου 2012 - 1:59 μ.μ.\nΑ βρε κορίτσι σαν ιεροτελεστία περιγράφεις την αγάπη σου στην άθληση. Τι ωραίο!\nΠοτέ μου δεν σκέφτηκα όλα αυτά που περιγράφεις όταν ίδρωνα σαν τρελή στα γυμναστήρια. Το μόνο που έλεγα ήταν, ότι όσο κι αν κουράστηκε το σώμα, το μυαλό μου άδειασε εντελώς από σκέψεις και προβλήματα!\nΕυτυχώς ήταν για 1-2 ώρες το πολύ 3 φορές την εβδομάδα!\nΦαντάσου ένα άδειο μυαλό 5-6 ώρες κάθε μέρα!χι!\nConstantina 2 Μαΐου 2012 - 2:56 μ.μ.\nκαλέ αυτό σε πείραξε?οι 5-6 ωρες? Άλλοι το 'χουν άδειο επί 24ώρου βάσεως!χαχα!\nevgenia 2 Μαΐου 2012 - 3:15 μ.μ.\nΧωρίς καμία διάθεση προσβολής δεν έχω και τις καλύτερες εντυπώσεις απ αυτούς/ες που ξημερωβραδιάζονται στα γυμναστήρια.\nΜάλλον δεν έχουν κατά νου απλά την άθληση.\nΔεν ξέρω αν αδειάζει το μυαλό τους εκεί ή ήταν ήδη άδειο!\nConstantina 2 Μαΐου 2012 - 3:22 μ.μ.\nΕ τώρα το παμε αλλού!\nΝαι, υπάρχουν και αυτοί που πηγαίνουν\nγια ψυχωτικούς λόγους...και συμφωνώ\nότι ο κόσμος μας θα ήταν ομορφότερος\nαν με το ίδιο πάθος που φροντίζουμε\nνα έχουμε αψεγάδιαστο σώμα, φροντίζαμε\nνα εχουμε και αψεγάδιαστη και την ψυχή\nμε τον νου μας!\nevgenia 3 Μαΐου 2012 - 12:23 μ.μ.\nΟ κόσμος ομορφαίνει με ανθρώπους σαν εσένα να τρέχουν γύρω γύρω και να σκέπτονται πως ακόμα κι αν δεν κόψουν πρώτοι το νήμα της ζωής έχουν τη δύναμη να τον αλλάξουν διαγράφοντας ότι τους κάνει τη ζωή δύσκολη!!!!Φιλιά!\nJames 31 Αυγούστου 2012 - 12:04 π.μ.\nΣε φαντάζομαι πιτσιρίκι, μες στην τρέλα της εφηβείας, σωστό μαγκάκι, με θηλυκότητα που ξεχειλίζει, να κάνεις γύρους ασταμάτητα, διεγείροντας αισθήσεις, ξεσηκώνοντας φαντασίες, μοιράζοντας χυλόπιτες. Και μετά ξαπλωμένη στο χορτάρι, να κάνεις διατάσεις, χαλαρώνοντας τους κουρασμένους σου μυς, μια πινελιά από πίνακα ζωγραφικής, βγαλμένη από το χέρι του μεγαλύτερου δημιουργού. Και τι δεν θα ’δινα να ήμουν εκεί κοντά και να σε γευόμουνα με τα μάτια μου. Στο ξανά ‘πα. Λάθος timing. Μίσησα τους γονείς μου γι’ αυτό….\nΓαμώτη μου…δεν μπορώ να συγκεντρωθώ. Το ράδιο στη διαπασών παίζει σκυλάδικα, η συμβία τα τσούζει με τις φίλες της στο μπαλκόνι, κι εγώ ο έρμος προσπαθώ να γράψω δύο λέξεις. Αδύνατον…\nΜη σταματάς να τρέχεις my angel. Μη σταματάς να βρίσκεις χρόνο να μένεις μόνη με τον εαυτό σου. Ισως έτσι ακούσεις τη φωνή της καρδιάς σου που την σκεπάζει η φωνή της λογικής…\nSabrina your angel 31 Αυγούστου 2012 - 11:53 π.μ.\nθες να πεις οτι σου θυμισα το κοριτσακι που λατρεψα στη Σικελία? χαχαχαχα!\nΑ ρε James,\nτιποτα δεν αφηνεις να πεσει κατω!\nJames 31 Αυγούστου 2012 - 9:17 μ.μ.\nΦυσικά και αυτό μου θύμησες my angel. Αλήθεια το πρόσεξες την ώρα που χορεύαμε που σου έσφιξα συνθηματικά το χέρι για να καταλάβεις ότι το βλέμμα μου καρφώθηκε πάνω σε εκείνα τα γουρλωμένα πανέξυπνα ματάκια που σε θαύμαζαν και σε έβλεπαν σαν ίνδαλμα; Είναι από τις σκηνές που θα μείνουν για πάντα χαραγμένες στη μνήμη ενός παλαίμαχου χορευτή όταν θα αναπολεί αυτές τις υπέροχες στιγμές της χορευτικής του (και όχι μόνο) διαδρομής.


Κουκλοθεατρο Ιι - Θεατρο (BKS.0308380)\nΑρχική > Βιβλία > Θέατρο > ΚΟΥΚΛΟΘΕΑΤΡΟ ΙΙ\nΤΣΙΛΙΜΕΝΗ ΤΑΣΟΥΛΑ στην κατηγορία ΘΕΑΤΡΟ\nΤι έργο να παίξω σήμερα;\nΔύσκολη δουλειά η διασκευή έργου.\nΠώς να φτιάξω τις κούκλες;\nΠού θα βρω έργα που να διασκεδάζουν, αλλά και να μιλούν στα παιδιά για σύγχρονα και ουσιαστικά θέματα;\nΠού θα βρω έργα μόνο για δύο χέρια;\nΥπάρχουν έργα σύντομα και απλά, που να μπορούν να τα παίξουν μόνα τους τα παιδιά;\nΤα 62 νέα έργα που περιέχονται σε αυτό το βιβλίο -καθώς και τα έτοιμα πατρόν του πρώτου τόμου Κουκλοθέατρο Ι - Πώς στήνεται ένα έργο (Τρόποι-Είδη-Πατρόν)- καλύπτουν τις κουκλοθεατρικές ανάγκες μιας σχολικής χρονιάς. Πληροφορούν, αναπτύσσουν τη φαντασία, καλλιεργούν το λόγο και ψυχαγωγούν τα παιδιά προσχολικής και πρωτοσχολικής ηλικίας.\nΚΟΥΚΛΟΘΕΑΤΡΟ ΙΙ (BKS.0308380)\n• Τι έργο να παίξω σήμερα;\n• Δύσκολη δουλειά η διασκευή έργου.\n• Πώς να φτιάξω τις κούκλες;\n• Πού θα βρω έργα που να διασκεδάζουν, αλλά και να μιλούν στα παιδιά για σύγχρονα και ουσιαστικά θέματα;\n• Πού θα βρω έργα μόνο για δύο χέρια;\n• Υπάρχουν έργα σύντομα και απλά, που να μπορούν να τα παίξουν μόνα τους τα παιδιά;\nΚΟΥΚΛΟΘΕΑΤΡΟ ΙΙ BKS.0308380 ΤΣΙΛΙΜΕΝΗ ΤΑΣΟΥΛΑ ΤΣΙΛΙΜΕΝΗ ΤΑΣΟΥΛΑ ΘΕΑΤΡΟ ΚΟΥΚΛΟΘΕΑΤΡΟ ΙΙ


Πως να αποφύγουμε το κρυολόγημα.\nBack You are here: Home Woman ΓΥΝΑΙΚΕΙΑ ΝΕΑ Γυναίκα και Οικογένεια Πως να αποφύγουμε το κρυολόγημα.\nPublished on Sunday, 23 October 2016 00:39\nΟ καιρός ευνοεί το κρύωμα. Εσύ πως σκοπεύεις να το αποφύγεις; Με φάρμακα και εμβόλια ή ένα «έξυπνο» διατροφολόγιο, με προτίμηση στα φυτικά σκευάσματα και μια καλύτερη σχέση με την άσκηση; Ο δρόμος για ένα δυνατό ανοσοποιητικό περνάει από απλές και φυσικές καθημερινές επιλογές.\nΚαρότο: Οι καροτενοειδείς ουσίες, από τα κύρια συστατικά του, έχουν ισχυρή αντιοξειδωτική δράση και συντελούν στην ενδυνάμωση του ανοσοποιητικού.\nΓιαούρτι ζωντανής καλλιέργειας: Πλούσιο σε προβιοτικά, ευνοεί την απορρόφηση των πολύτιμων θρεπτικών ουσιών, μεταξύ τους και αυτών που ενισχύουν τη λειτουργία του ανοσοποιητικού, των τροφών.\nΓλυκοπατάτα: Καιρός να την εισαγάγουμε στην καθημερινή μας διατροφή: είναι εξαιρετικά πλούσια σε αντιοξειδωτικά, β-καροτένιο και βιταμίνη C, που παίζουν σπουδαίο ρόλο στην ενίσχυση της φυσικής άμυνας του οργανισμού.\nΕλαιόλαδο: Από τις πλουσιότερες πηγές της αντιοξειδωτικής βιταμίνης Ε η οποία συντελεί στην παραγωγή β-κυττάρων. Πρόκειται για ειδικής κατηγορίας λεμφοκύτταρα τα οποία παίζουν καθοριστικό ρόλο στους αμυντικούς μηχανισμούς του οργανισμού.\nΚαρύδι: Στη σύστασή του πρωταγωνιστούν οι βιταμίνες Ε και Β6. Επίσης, έχει μεγάλη περιεκτικότητα σε ιχνοστοιχεία (ασβέστιο, σίδηρος, φώσφορο, ψευδάργυρος). Πλούσιο και σε πρωτεΐνες και τα «καλά» λιπαρά, όπως όλοι οι ξηροί καρποί, βοηθά στην πρόληψη των καρδιαγγειακών νοσημάτων αλλά και του καρκίνου.\nΚρεμμύδι: Περιέχει τις κουερσετίνη και αλυσίνη – έναν «εκρηκτικό συνδυασμό» με αντιφλεγμονώδεις, αντιμικροβιακές, αντισηπτικές και αντικαρκινικές ιδιότητες. Έρευνες έχουν αποδείξει ότι μειώνουν μέχρι και 20 φορές τον κίνδυνο εμφάνισης καρκίνου του στομάχου και των ωοθηκών.\nΜανιτάρι: Την επόμενη φορά που θα φτιάξεις σαλάτα, πρόσθεσέ το. Τα μανιτάρια περιέχουν πολυσακχαρίτες, ενώσεις που ενισχύουν την ικανότητα του ανοσοποιητικού να σκοτώνει τους παθογενείς ιούς. Σε έρευνα από το Πανεπιστήμιο της Καλιφόρνιας διαπιστώθηκε ότι η σουλφοραφάνη, μια ένωση που εντοπίζεται στο μπρόκολο, το λάχανο κάλε και το κουνουπίδι, βοηθά τα λευκά αιμοσφαίρια να προστατεύουν το σώμα από τη βλάβη των ελεύθερων ριζών.\nΞηροί καρποί: Με την πρώτη ένδειξη πονόλαιμου, μάλλον καταφεύγεις στα πορτοκάλια και άλλα φρούτα υψηλά σε βιταμίνη C. Όμως, τα πλούσια σε βιταμίνη Ε αμύγδαλα ενισχύουν και αυτά το ανοσοποιητικό σου. Ερευνητές από το Πανεπιστήμιο Tufts διαπίστωσαν ότι οι άνθρωποι που έπαιρναν ένα συμπλήρωμα 200 mg βιταμίνης Ε κρυολόγησαν λιγότερες φορές από αυτούς που έπαιρναν placebo. Πολλές γυναίκες δε φτάνουν τη συνιστώμενη ποσότητα των 15 mg την ημέρα. Φρόντισε, λοιπόν, να παίρνεις μια πολυβιταμίνη και να καταλώνεις αμύγδαλα και άλλες τροφές πλούσιες σε βιταμίνη Ε, όπως φιστίκια, φύτρο σταριού, ηλιόσπορους και ακτινίδια.\nΤσάι: Οι πολυφαινόλες στο τσάι ενισχύουν την αποτελεσματικότητα των λευκών αιμοσφαιρίων. Επιστήμονες του Χάρβαρντ βρήκαν ότι οι άνθρωποι που έπιναν 5 φλιτζάνια την ημέρα έκκριναν 10 φορές περισσότερη ιντερφερόνες –πρωτεΐνες που παράγει το ανοσοποιητικό για να καταπολεμήσει τους εισβολείς– από αυτούς που έπαιρναν placebo. Ακόμη και 1 ή 2 φλιτζάνια την ημέρα παρέχουν σημαντική προστασία.\nΠορτοκάλι: Είναι το φρούτο που μας προστατεύει με αποτελεσματικό τρόπο από τις ιώσεις. Είναι πολύ πλούσιο σε βιταμίνη C, φυτικές ίνες, καροτένια, κάλιο και σελήνιο, θεωρείται καλή πηγή ασβεστίου, φωσφόρου και φυλλικού οξέος.\nΣαρδέλα: Περιέχει μεγάλη ποσότητα Ω-3 λιπαρών οξέων, ευεργετικών για τη λειτουργία του ανοσοποιητικού λιπαρών, που ωφελούν επίσης το καρδιαγγειακό σύστημα.\nΣκόρδο: Η προσφορά του στην ενίσχυση του ανοσοποιητικού είναι καθοριστική, χάρη στην αλυσίνη, φυτική ουσία με έντονη αντιμικροβιακή δράση που διεγείρει την παραγωγή λεμφοκυττάρων.\nΠιπεριά: Ειδικά η κόκκινη περιέχει σημαντική ποσότητα βιταμίνης C και β-καροτένιου τα οποία ενισχύουν την άμυνα του οργανισμού απέναντι στις ιώσεις.


Το «ραβασάκι» της ΕΡΤ και η χαμένη τιμή της δημοσιογραφίας - EPIOSYINFO\nHome ΕΡΤ ΜΜΕ Το «ραβασάκι» της ΕΡΤ και η χαμένη τιμή της δημοσιογραφίας\nΤο «ραβασάκι» της ΕΡΤ και η χαμένη τιμή της δημοσιογραφίας\nCharis στις 12:22:00 π.μ. ΕΡΤ, ΜΜΕ,\nΤο «ραβασάκι» της ΕΡΤ στην υπόθεση της Ικαρίας και η έντονη αντίδραση του ΣΥΡΙΖΑ αναδεικνύουν το «μηντιακό» αδιέξοδο της αντιπολίτευσης.\nAλλά και την σημαντικότερη πολιτική επιτυχία του Κυριάκου Μητσοτάκη.\n«Γιατί με το συγκεκριμένο μηντιακό σύστημα ο ΣΥΡΙΖΑ αποκλείεται να κερδίσει εκλογές ακόμη και αν ο Μητσοτάκης επιβάλει μόνιμο lockdown και νέο μνημόνιο! Που δεν θα το κάνει…» μου λέει δημοσιογράφος αυτού του «συγκεκριμένου μηντιακού συστήματος» αλλά και «φίλος από τα παλιά».\n«Η ΕΡΤ είναι το μόνο κανάλι που απέμεινε στα κόμματα της αντιπολίτευσης αφού έχει οδηγίες να παίζει τις ανακοινώσεις τους. Και να τους βγάζει με μέτρο. Γι’ αυτό και οι συριζαίοι τρελάθηκαν με το ραβασάκι. Σου λέει θα μείνουμε … μουγγοί έτσι και γίνει η ΕΡΤ σαν τα ιδιωτικά!».\nΑυτά τα «ιδιωτικά» την άλλη ημέρα μετέδωσαν συνέντευξη του πρωθυπουργού και δεν τον ρώτησαν για την … άλλη συνέντευξη (του Σαμαρά) που τα ίδια «ιδιωτικά» (στην έντυπη μορφή τους) είχαν παίξει πριν 15 ημέρες και που συζητιόταν για σχεδόν όλο αυτό το 15νθήμερο.\nΤο δόγμα «όλα τα κανάλια μια φωνή» είναι προσωπική πολιτική επιτυχία του πρωθυπουργού.\nΚΑΝΕΝΑΣ άλλος πρόεδρος της Νέας Δημοκρατίας δεν το πέτυχε από την μεταπολίτευση μέχρι σήμερα.\n(Ο Κωνσταντίνος Καραμανλής είχε μόνον μέχρι το 1977 την «οριακή ανοχή» του ΔΟΛ που μετατράπηκε σε «σφοδρή κριτική» καθώς το ΠΑΣΟΚ «κάλπαζε» προς την εξουσία)\nΑυτό το δόγμα που ζηλεύουν, σύμφωνα με τον «φίλο από τα παλιά», άλλοι ευρωπαίοι ηγέτες (ποιος δεν θα το ήθελε;) «κτίστηκε μεθοδικά από το 2013 » και σήμερα «πατάει σε γερά θεμέλια».\nΠοιος είναι, όμως ο ακρογωνιαίος λίθος (pierre angulaire) αυτού του δόγματος των «ενιαίων ΜΜΕ»;\n«Ο δημοσιογράφος-παράγοντας! Αυτή είναι η μαγική ορολογία!» μου λέει ο «φίλος από τα παλιά».\n«Ενσωματώνεις επιλεγμένους δημοσιογράφους στο σύστημα εξουσίας (συνήθως στις παρυφές του) και τους δημιουργείς την ψευδαίσθηση ότι συμμετέχουν σε αυτό. Έτσι τι να ελέγξουν; Τους εαυτούς τους;»\nΣτην παρατήρηση «πόσοι επιλεγμένοι δημοσιογράφοι μπορούν να χωθούν στο σύστημα εξουσίας και αυτό να μην κρασάρει» η απάντηση είναι ρεαλιστική.\n«Δεν χρειάζεσαι πολλούς. Οι περισσότεροι, άλλωστε, ενσωματώνονται τσάμπα. Χωρίς ανταλλάγματα. Είναι αυτό που σου περιέγραψα ως ψευδαίσθηση εξουσίας. Να παίρνουν, ρε παιδί μου, τον υπουργό στο κινητό και αυτός να το σηκώνει».\n«Και οι άλλοι, οι… όχι τσάμπα;»\n«Κοίτα, σχεδόν όλοι έχουν από ένα site. Ενισχύεις οικονομικά το site με κρατική διαφήμιση και τελείωσες! Τους ελέγχεις όχι μόνον στο διαδίκτυο, αλλά και στην τηλεόραση. Γιατί μετά τους βάζεις και σχολιαστές σε εκπομπές».\nΈτσι οι «δημοσιογράφοι-παράγοντες» αποτελούν την ραχοκοκαλιά των «ενιαίων ΜΜΕ».\nΑλλά «λειτουργούν αρμονικά μαζί με άλλες δύο κατηγορίες δημοσιογράφων» συνεχίζει ο «φίλος από τα παλιά».\n«Ποιες είναι αυτές οι άλλες δύο κατηγορίες;»\n«Οι πολύ ισχυροί δημοσιογράφοι που κινούνται σε άλλο οικονομικό επίπεδο αλλά αυτοί μετριούνται στα δάχτυλα. Ούτε καν των δύο χεριών».\n«Και η τρίτη κατηγορία;»\n«Η μεγάλη μάζα δημοσιογράφων που τρέμουν μην χάσουν την δουλειά τους. Αυτούς τους έχεις για πλάκα».\n«Ναι, αλλά μου τα λες σαν να μην υπάρχουν εκδότες και καναλάρχες» προκαλώ τον «φίλο από τα παλιά».\n«Εδώ το πράγμα είναι κινούμενη άμμος. Αλλά για την ώρα πάμε καλά. Με την βοήθεια του Τσίπρα!».\n«Μήπως, λοιπόν, είναι και αυτός στο… όλο σύστημα;»\n«Κοίτα, όταν η Σακελλαροπούλου έκανε ό,τι έκανε με τον εθνικό ύμνο στην Μητρόπολη και ξεσηκώθηκαν πολλοί δικοί μας ο Τσίπρας στήριξε! Πήγε και την επισκέφθηκε. Ούτε ζητάει συσκέψεις πολιτικών αρχηγών ο Τσίπρας γιατί ξέρει ότι με την Σακελλαροπούλου… τι να λέμε τώρα. Ξύπνιος είναι ο Τσίπρας, σου λέει σε 10 χρόνια μπορεί να ξαναγίνω πρωθυπουργός, νέος είμαι».\n«Δέκα χρόνια δεν είναι πολλά;»\n«Ρε σου είπα, έτσι που φτιάχτηκε το μηντιακό σύστημα, ο Τσίπρας δεν κερδίζει με τίποτα».\nΞαναγυρνάω το θέμα στο «ραβασάκι της ΕΡΤ».\n«Κάποιος το έκανε από κεκτημένη ταχύτητα. Πάνω που στην ΕΡΤ ήταν όλα στρωμένα» λέει ο «φίλος από τα παλιά».\n«Ρε συ ποιος βλέπει ειδήσεις στην ΕΡΤ; Κάτι παππούδια και οι … συριζαίοι για να θυμούνται τα δικά τους περασμένα μεγαλεία. Τα βάλαν τώρα με την ΕΡΤ γιατί φοβήθηκαν μήπως η ΕΡΤ γίνει όπως την είχαν αυτοί, αλλά κορόιδα είναι στην ΕΡΤ να πέσουν στην παγίδα;»\n«Το απλό. Η ΕΡΤ είναι για να παίζει τις ανακοινώσεις των κομμάτων της αντιπολίτευσης στα δελτία ειδήσεων που δεν τα βλέπει κανείς. Το μηντιακό παιγνίδι γίνεται στα ιδιωτικά. Αλλά εκεί αν εμφανιζόταν τέτοιο ραβασάκι θα τολμούσαν οι συριζαίοι να πουν κουβέντα; Παρακαλάνε τα ιδιωτικά για να τους βγάλουνε...».\n«Μα βλέπω βγάζουνε δημοσιογράφους, ας το πω της πλευράς ΣΥΡΙΖΑ, στα πρωινάδικα».\n«Αυτοί, τις περισσότερες φορές, λειτουργούν, άθελά τους υπέρ της κυβέρνησης με αυτά που λένε. Δεν έχεις δει τι γίνεται με τους υπουργούς;»\n«Τι γίνεται με τους υπουργούς;»\n«Βγαίνει στο παράθυρο ο υπουργός, απαντάει στις ερωτήσεις-πάσες των παρουσιαστών της εκπομπής, μετά απαντάει στην ερώτηση-πάσα του προσκεκλημένου δημοσιογράφου, ας το πω, της πλευράς της Νέας Δημοκρατίας, έχει περάσει ήδη κανένα δεκάλεπτο και ο προσκεκλημένος δημοσιογράφος της πλευράς ΣΥΡΙΖΑ παρακολουθεί σαν καλό παιδί. Γιατί ξέρει ότι αν διακόψει δεν θα τον ξανακαλέσουν».\n«Ε… εντάξει τώρα…».\n«Μα σου λέω ότι το σύστημα είναι δομημένο. Τον αφήνουν τον συριζαίο στο τέλος να κάνει μια ερώτηση στην οποία ο υπουργός απαντάει ό,τι θέλει, συνήθως άλλα αντί άλλων και τελειώσαμε!».\nΚαι ο «φίλος από τα παλιά» κλείνει…\n«Άκου, τους δημοσιογράφους τους έχει ο Μητσοτάκης. Αντί να τον ελέγχουν αυτοί, τους ελέγχει αυτός. Τεράστια η επιτυχία του! Αλλά η Ελλάδα, φίλε, είναι μικρή χώρα…».\n«Κάτι θέλεις να πεις…».\n«Θυμάσαι πώς την έλεγε μια εκπομπή του ο Καρατζαφέρης, η αλεπού της πολιτικής;»\n«Όλη η Ελλάδα μια γειτονιά».\n«Ακριβώς! Αυτή η γειτονιά είναι που δεν ελέγχεται. Ούτε με το lockdown που έτσι και αλλιώς δεν είναι αυτός ο σκοπός του. Το στόμα του Έλληνα στο καφενείο, στην γειτονιά, στην παρέα άντε και στο Facebook ή στο Twitter δεν ελέγχεται. Και εκεί είναι το πρόβλημα. Γιατί, μεταξύ μας, αν τα πράγματα χειροτερεύσουν ποιος θα πιστεύει τους … δημοσιογράφους;»


Αριστερόστροφοι Ανεμοστρόβιλοι για τον Άνθρωπο: Την εποχή της καπνοαπαγόρευσης\nΑναρτήθηκε από Ανδρέας Καρακόκκινος στις 5:31 μ.μ.\nmari 29 Αυγούστου 2009 - 12:10 μ.μ.\nΑνδρέα με κάλυψες απόλυτα. Τι να συμπληρώσω μετά από το ευφυές αυτό κείμενο; Στο πεζοδρόμιο κάνω και γω τσιγάρο. Δεν μ ενοχλεί ιδιαίτερα. Μ ενοχλεί όμως αφάνταστα να με υποχρεώνουν να κρυφτώ στο αντιπολεμικό καταφύγιο που διαθέτει η 80χρονη πολυκατοικία μου για να κοιμηθώ χωρίς ν αναπνέω τους καπνούς της ανευθυνότητάς τους...


Mamma Mia - Επεισόδιο 26 - 27 - 28 - 29 - 30 | videogr.gr\nMamma Mia - Επεισόδιο 26 - 27 - 28 - 29 - 30\nMamma Mia δείτε τι θα δούμε στα επεισόδια 26-27-28-29-30. Mamma Mia επεισόδιο 26-27-28-29-30. Σύντομα τα νέα επεισόδια της σειράς\nMamma Mia Επεισόδιο 26\nΜια ανώτερη κυβερνητική υπάλληλος έρχεται αιφνιδιαστικά από την Αθήνα, στο πλαίσιο ενός προγράμματος που περιλαμβάνει αξιολόγηση του Γιάννου ως επαγγελματία.\nΣτην προσπάθειά του να την καλοπιάσει, ο Γιάννος την προσκαλεί να μείνει στον ξενώνα του σπιτιού τους. Όμως από την άλλη φοβάται μήπως η τύπισσα αυτή του … ριχτεί, διότι έτσι κατάλαβε από τη συμπεριφορά της μια προηγούμενη φορά.\nMamma Mia Επεισόδιο 27\nΗ ανώτερη δημόσια υπάλληλος από την Αθήνα, που ήρθε να αξιολογήσει τον Γιάννο, τελικά ρίχνεται σε όλους τους αρσενικούς. Τότε η Λία παρακαλεί τον Σταν να αναλάβει δράση, να ριχτεί δηλαδή αυτός στην κυρία, ώστε να γλυτώσουν οι υπόλοιποι και φυσικά η κυρία να μην εκδικηθεί τον Γιάννο, που δεν της κάθεται!\nΤο πρόβλημα όμως δεν είναι μόνο να πείσουν τον Σταν, αλλά και οι παρεξηγήσεις που η ξένη γυναίκα προκαλεί.\nMamma Mia Επεισόδιο 28\n«Τίνος είναι βρε γυναίκα το παιδί;» Όταν η Μαρινέλα κι ο Σταν ανακαλύπτουν τεστ εγκυμοσύνης μέσα στο σπίτι, αρχίζουν να υποψιάζονται ότι μπορεί να είναι έγκυος είτε η Λία είτε η Βίκυ.\nΑρχίζουν λοιπόν να παρατηρούν τη συμπεριφορά τους, για να διαπιστώσουν αν έχουν … συμπτώματα. Όμως εκείνος που αρχίζει να υποψιάζεται πιο πολύ απ’ όλους είναι ο Χρύσης, βλέποντας ότι έχει ανοίξει η όρεξη της Αγάθης και πεθυμά να φάει οτιδήποτε της έρχεται στο μυαλό.\nMamma Mia Επεισόδιο 29\nΗ Λία έχει μπροστά της μια μεγάλη επαγγελματική πρόκληση: Να διοργανώσει το γάμο ενός πολύ γνωστού αστέρα της ελληνικής σοουμπίζ, του οποίου όμως το όνομα δεν γνωρίζει. Ένας ατζέντης έρχεται από την Ελλάδα για να ακούσει τις ιδέες της Λίας και να τις μεταφέρει στο διάσημο ζευγάρι.\nΌμως η Λία βρίσκεται μπροστά στον ατζέντη εντελώς απροετοίμαστη. Μη έχοντας τίποτα να του πει, επιστρατεύει πάνω στην απελπισία της όλους τους άλλους.\nΠροσπαθούν να πείσουν τον Σταν ότι έφτασε ο καιρός να αποκτήσει άδεια οδηγού, παρόλο που ο ίδιος φοβάται να οδηγεί. Ο Σταν αρχίζει μαθήματα αυτοκινήτου με τον Σάκη.\nΠολύ σύντομα όμως ο Σάκης βαριέται κι Σταν αποφασίζει να πιάσει το αυτοκίνητο του Γιάννου, χωρίς την άδειά του! Τα δύσκολα αρχίζουν όταν έρχεται ο προϊστάμενος του Γιάννου, ο κ. Μαλαχίας, έξαλλος διότι ο Γιάννος τού τράκαρε το αμάξι...\nvideogr.gr: Mamma Mia - Επεισόδιο 26 - 27 - 28 - 29 - 30


Σε ποια χώρα τα παιδιά είναι συνέχεια ευτυχισμένα; Γιατί τα Ελληνόπουλα δεν βρίσκονται στη λίστα; - Fanpage\nΠριν ξεκινήσετε να διαβάσετε την έρευνα του Γερμανικού πανεπιστημίου Γκαίτε που έγινε ανάμεσα σε 35.000 παιδιά ηλικίας 10 ετών, σας λέμε ότι τα Ελληνόπουλα δεν αναφέρονται πουθενά στη λίστα. Μάλλον οι Γερμανοί θεωρούν ότι τα παιδιά μας δεν χαμογελάνε και δεν είναι ευτυχισμένα λόγω της κρίσης. Ίσως και να ψεύδονται…\nΟ βαθμός ευτυχίας των παιδιών\nΗ έρευνα του πανεπιστημίου εντάσσεται στα πλαίσια μιας παγκόσμιας έρευνας για τις 150 χώρες με τους πιο ευτυχισμένους ανθρώπους. Ο καθηγητής Asher Ben-Arieh, ένας από τους κύριους ερευνητές της μελέτης, δήλωσε:\nΗ εργασία μας δείχνει πως αισθάνονται τα ίδια τα παιδιά για τη ζωή τους. Μας δείχνει επίσης πως διαφορετικά παιδιά από διάφορα μέρη του κόσμου μοιράζονται μια κοινή παιδική ηλικία που έχει έναν παρανομαστή: Την ευτυχία, τη χαρά και το γέλιο. Τα ευρήματα αυτά υπογραμμίζουν τις πτυχές της ζωής. Η έκθεση περιέχει σημαντικά μηνύματα για τους φορείς χάραξης πολιτικής, τους επαγγελματίες, τους γονείς και όλους όσους ασχολούνται με τη βελτίωση της ποιότητας της ζωής των παιδιών.


Τους αναστήσαμε και μιλάνε …. | ΠΑΜΕ ΑΘΛΗΤΙΚΑ\nPA Team 0\t28/11/2016 09:07\t100\nΑπό τον Πανιωπανθηρώνιο Ήθελα να γράψω από χθες αλλά ειλικρινά επειδή είχα τόσα νεύρα θα ήταν άκομψο για το site. Θα ξεκινήσω από τα θετικά όσο\nΧριστοδουλόπουλος: « Θα δημιουργήσουμε ανταγωνιστικό ρόστερ”\nΟ αθλητής του Τάε Κβοντό Μάριος Δαδάτσος αποκλειστικά στο Πάμε Αθλητικά\nΉθελα να γράψω από χθες αλλά ειλικρινά επειδή είχα τόσα νεύρα θα ήταν άκομψο για το site.\nΘα ξεκινήσω από τα θετικά όσο και αν είναι δύσκολο.\nΟ Πανιώνιος μας χθες έπαιζε χωρίς Σιώπη, Ρισβάνη, Φούντα τρεις βασικούς και παρόλα αυτά τα πήγαμε καλά.\nΟ Πανιώνιος κέρδισε έναν πολύ καλό παίχτη από αυτό το παιχνίδι τον Σαββίδη!!!\nΠάμε και στα του αγώνα.\nΟ Πανιώνιος μας χθες ήταν σαφέστατα ανώτερος του αντιπάλου του αλλά παρόλα αυτά κατάφερε και χάρισε έναν βαθμό στον αντίπαλο και πέταξε στα σκουπίδια δυο σίγουρους ακόμα βαθμούς δικούς μας.\nΣε ολόκληρη την διάρκεια του παιχνιδιού ήμασταν πιο απειλητικοί και μάλιστα χάσαμε αρκετές ευκαιρίες για να πάρει διαστάσεις θριάμβου η νίκη μας που τελικά δεν την πήραμε και τους αναστήσαμε.\nΌταν χάνεις κλασικές ευκαιρίες τόσο στο πρώτο ημίχρονο αλλά και στο δεύτερο ημίχρονο με τον Μπεν, τον Ενγκογκ και με τον Μασούντ να καθυστερεί τόσο όσο έπρεπε για να μην μπει το γκολ, ε τότε θα δεχθείς εσύ το γκολ αφού ο νόμος του ποδοσφαίρου είναι έτσι.\nΣτο πρώτο ημίχρονο είχαμε τρεις ευκαιρίες τουλάχιστον να βάλουμε γκολ και σταμάτησαν στον τερματοφύλακα τους.\nΣτο δεύτερο ημίχρονο αυτό συνεχίστηκε και πάλι είχαμε ευκαιρίες.\nΘέλω να σημειώσω ένα ακόμα από τα περίεργα που εμένα με προβλημάτισε, έχει να κάνει με τον Πανιώνιο μας που κέρδισε τόσα πολλά κόρνερ και όλα σχεδόν τα εκτέλεσε με τον ίδιο τρόπο ( πάσα στον Μασούντ και χαμένη μπαλιά ) δεν κατάλαβα για πιο λόγο έγινε αυτό και μάλιστα για σχεδόν 10 κόρνερ??? Ήταν αρκετά εκνευριστικό και προβλέψιμο.\nΟ Μασούντ ενώ είναι ένας πολύ καλός ποδοσφαιριστής έχει το θέμα ότι κρατάει παραπάνω την μπάλα και δεν δίνει εύκολα πάσα. Επίσης στην φάση στο 91ο λεπτό για την εμπειρία του που αυτή θέλουμε δεν επιτρέπετε να μην καθαρίζουμε το παιχνίδι.\nΑφήστε που έτσι όπως ήρθε το παιχνίδι με το γκολ που φάγαμε στο 93ο λεπτό αν είχε αλλά 5 λεπτά ίσως και να χάναμε.\nΤους κάναμε δωράκι ανέλπιστο που ούτε η ίδιοι δεν το περίμεναν και κρατήσανε και ζωντανό τον προπονητή τους.\nΤέλος πάντων αν και ο χαμένος του αγώνα είναι ο Πανιώνιος μας καθώς έπρεπε να νικήσουμε πάμε γερά για τον επόμενο αγώνα μας.\nUncategorized 3657 Πανιωπανθηρώνιος 168


Fenerbahce Beko Istanbul – Παναθηναϊκός ΟΠΑΠ 100 - 74 | Panathinaikos BC\nΑΓΩΝΙΣΤΙΚΑ 15 ΙΑΝ 2021\nΤην εκτός έδρας ήττα από την Fenerbahce Beko Istanbul με 100-74 γνώρισε ο Παναθηναϊκός ΟΠΑΠ σε αναμέτρηση για την 20η αγωνιστική της κανονικής περιόδου της Euroleague. Πρώτος σκόρερ για τους «πράσινους» αναδείχθηκε ο Άαρον Γουάιτ με 13 πόντους.\nΗ Fenerbahce Beko Istanbul μπήκε καλύτερα στο ματς και προηγήθηκε με 6-2 στο 2’ με τον Παναθηναϊκό ΟΠΑΠ να μειώνει σε 10-9 στο 5’. Στο 7’ οι γηπεδούχοι ξέφυγαν με 23-12 και στο 9’ έκαναν το 29-12, πριν το τέλος του ημιχρόνου με το σκορ στο 31-12. Οι «πράσινοι» μείωσαν σε 31-17 στο 12’ και σε 33-24 στο 14’. Στο 17’ έγινε το 38-30 με την Fenerbahce Beko Istanbul να ξεφεύγει με 45-32 στο 19’, ενώ το ημίχρονο ολοκληρώθηκε με 48-34. Ο Παναθηναϊκός ΟΠΑΠ μείωσε σε 54-42 στο 23’ αλλά οι γηπεδούχοι ξέφυγαν με 60-42 στο 25’ και με 63-44 στο 26’.\nΣτο 27’ έγινε το 68-58 υπέρ της Fenerbahce Beko Istanbul ενώ στο 29’ η διαφορά έφτασε στους 24 πόντους (74-50), πριν την ολοκλήρωση του δεκαλέπτου με 74-55. Οι γηπεδούχοι έφτασαν εκ νέου με +23 (74-63) στο 35’ και στο 37’ έκαναν το 92-68. Τελικά η Fenerbahce Beko Istanbul έφτασε σε μια άνετη νίκη με 100-74.\nFenerbahce Beko Istanbul (Κοκόσκοφ): Χάμιλτον, Μπράουν 15 (3), Πέρες, Γκούντουριτς 18 (3), Μαχμούτογλου 8 (2), Ντε Κολό 12 (1), Πιέρ 5 (1), Βέσελι 12, Έντι 6 (2), Ντουβερίογλου 9, Ουλανόβας 15.\nΠαναθηναϊκός ΟΠΑΠ (Κάτας): Μακ 6, Παπαγιάννης 10, Μποχωρίδης 2, Όγκαστ 3, Κασελάκης, Φόστερ 7 (2), Καλαϊτζάκης, Νέντοβιτς 13 (1), Γουάιτ 13 (1), Μήτογλου 12, Σαντ-Ρος 10 (2).\nΚάτας: «Ψηλά το κεφάλι»\nΟ προπονητής του Παναθηναϊκού ΟΠΑΠ, Όντεντ Κάτας, δήλωσε στη συνέντευξη Τύπου που ακολούθησε του αγώνα: «Κάναμε ένα πολύ κακό παιχνίδι και είχαμε ένα πολύ κακό αποτέλεσμα. Αυτές τις δύο ημέρες που βρίσκομαι με την ομάδα προσπαθώ να τους γνωρίσω και να με γνωρίσουν. Είναι πολύ νωρίς ακόμα για να μπορέσουμε να πούμε ότι έχουμε κάνει κάτι. Είναι μια πολύ δύσκολη ήττα η αποψινή και η αλήθεια είναι ότι εγώ δεν μπορούσα να είμαι επιδραστικός στο παιχνίδι.\nΘέλουμε χρόνο, θέλουμε προπονήσεις και θα είμαστε ΟΚ στο μέλλον. Αυτό είπα και στα παιδιά στα αποδυτήρια. Να έχουμε ψηλά το κεφάλι, να συνεχίσουμε να «μαχόμαστε» και να είμαστε ενωμένοι. Αν το κάνουμε αυτό τότε είναι σίγουρο ότι θα βελτιωθούμε και θα είμαστε πολύ καλύτεροι. Είναι πολύ δύσκολο να μιλήσεις για το αποψινό παιχνίδι. Ήταν σαν να τους αφήσαμε να παίξουν. Δεν μπορούσαμε να κάνουμε αυτά που θέλαμε. Το ξαναλέω στο μέλλον θα είμαστε καλύτεροι».


Δεν έχουν μπει χρήματα σε πολλούς δικαιούχους της δίμηνης παράτασης - Εργαζόμενοι στον τουρισμό στη Ρόδο\nHome / Ανεργία / Δίμηνη παράταση / επίδομα / ΟΑΕΔ / Δεν έχουν μπει χρήματα σε πολλούς δικαιούχους της δίμηνης παράτασης\n. 7:25 μ.μ. 0\nΟ ΟΑΕΔ ανακοίνωσε με Δελτίο Τύπου της Διοίκησής του στις 12 Απριλίου ότι έχει ολοκληρωθεί η διαδικασία πληρωμής της δίμηνης παράτασης για τους ανέργους των οποίων το επίδομα έληξε τον Ιανουάριο και το Φεβρουάριο. Μάλιστα στη συγκεκριμένη ανακοίνωση κάνει λόγο για καταβολή μέσα στις προθεσμίες που είχε δώσει, κάνοντας στην ουσία...πολιτική.\nΩστόσο, φαίνεται ότι η ανακοίνωση δεν έχει καμιά σχέση με την πραγματικότητα, όπως αποκαλύφθηκε από καταγγελίες ανέργων, Σωματείων, της ίδιας της Ομοσπονδίας των εργαζομένων του ΟΑΕΔ αλλά και όπως διευκρίνησε η ίδια η διευθύντρια του υποκατασήματος της Ρόδου.\nΟι υπάλληλοι, με τη χρόνια υποστελέχωση που αντιμετωπίζουν κάνουν ότι μπορούν για να ανταπεξέλθουν. Ωστόσο όπως δείχνουν τα πράγματα θα υπάρξουν άνεργοι που θα πληρωθούν μετά το Πάσχα, σε μια πραγματικά δύσκολη συγκυρία.\nΑνεργία Δίμηνη παράταση επίδομα ΟΑΕΔ


Αεροπορικές εταιρείες που πετούν προς Ιν Σαλάχ\nΕδώ εμφανίζονται οι αεροπορικές εταιρείες που πετούν προς Ιν Σαλάχ. Μπορείτε να δείτε τα δρομολόγια των εταιρειών που πετούν προς Ιν Σαλάχ, να συγκρίνετε τις τιμές οικονομικών και παραδοσιακών αεροπορικών εταιρειών που πραγματοποιούν πτήσεις προς Ιν Σαλάχ και να κλείσετε τα εισιτήριά σας κάνοντας κλικ στους παρακάτω σύνδεσμους\nΜε το Skyscanner, μπορείτε να βρείτε τις φτηνότερες πτήσεις για τον προορισμό Ιν Σαλάχ (από εκατοντάδες αεροπορικές εταιρείες όπως οι Turkish Airlines, Air France, Emirates) χωρίς να χρειάζεται να επιλέξετε συγκεκριμένες ημερομηνίες ή προορισμούς. Για αυτό το λόγο, το Skyscanner είναι η ιδανική επιλογή για να αναζητήσετε τις πιο φτηνές πτήσεις για το ταξίδι σας.\nΓια να κλείσετε μια φτηνή πτήση προς Ιν Σαλάχ, επιλέξτε μια πτήση προς Ιν Σαλάχ από αυτές που εμφανίζονται παρακάτω ή χρησιμοποιήστε τους συνδέσμους στο πλάι της σελίδας για να αναζητήσετε πληροφορίες για περισσότερες πτήσεις. Για να ξεκινήσετε μια νέα αναζήτηση πτήσης, χρησιμοποιήστε τα παραπάνω πεδία αναζήτησης.\nΤιμές πτήσεων προς Ιν Σαλάχ\nΦθηνές πτήσεις από Ιν Σαλάχ\nΑεροδρόμιο στην πόλη Ιν Σαλάχ


ΣΟΛΩΝΑΣ ΚΑΙ ΠΕΡΙΚΛΗΣ: ΤΑ ΠΡΟΤΥΠΑ ΚΑΙ Η ΒΑΡΥΤΗΤΑ ΤΟΥΣ... - Ιδεοπηγή }\nHome αναλύσεις αρθρα ιστορικα ροή\nΣΟΛΩΝΑΣ ΚΑΙ ΠΕΡΙΚΛΗΣ: ΤΑ ΠΡΟΤΥΠΑ ΚΑΙ Η ΒΑΡΥΤΗΤΑ ΤΟΥΣ...\nJim Jimmy (Κλεισθένης) Οκτωβρίου 13, 2016 αναλύσεις αρθρα ιστορικα ροή Leave a Reply\nΠαρ' όλο που κάποιο είδος προτύπου πάντοτε ρυθμίζει την\nανθρώπινη ζωή, ο άνθρωπος δεν μπορεί να κατανοήσει και να αποδεχθεί ότι αυτά τα πρότυπα επηρεάζουν τον τρόπο που σκέπτεται και επιλέγει αλλά και αντίστροφα ο τρόπος της αντίληψής του επηρεάζει το είδος των προτύπων που επιλέγει.\nΑυτό βασίζεται στον εσωτερικό διχασμό που βιώνει ο ίδιος μέσα του και που προκαλεί σύγκρουση με αντιφατικές επιθυμίες καθώς και σύγκρουση με το περιβάλλον.\nΟι απόψεις του Χομπς για την κακότητα του ανθρώπου έχουν εδώ απόλυτη εφαρμογή, αλλά το ζήτημα είναι αν αυτά τα χαρακτηριστικά της κακότητας είναι ανεξάλειπτα ή μη.\nΑν δεν είναι, τότε υπάρχει υποχρέωση αλλαγής τους, αν όμως εκ φύσεως δεν μπορούν να αλλάξουν, τότε όπως λέει ο Χομπς πρέπει να φερθεί κανείς με σύνεση, για να υπάρξει κοινωνία – κι εμείς προσθέτουμε: αν αξίζει να υπάρχει μια τέτοια κοινωνία.\nΤα πρότυπα της εποχής μας είναι η επιτυχία οικονομική, δημοσιότητας ή θέσης. Ωστόσο, υπάρχουν και πρότυπα που δεν φαίνεται να παίζουν σημαντικό ρόλο στην καθημερινότητα, ενώ στην πραγματικότητα απεικονίζουν την ποιότητα της σχέσης του ανθρώπου με το περιβάλλον του. Τέτοια πρότυπα είναι τα ιστορικά, που λόγω της χρονικής τους απόστασης από το σήμερα δεν φαίνεται να επηρεάζουν το γίγνεσθαι.\nΠαρ' όλα αυτά είναι σημαντικά, γιατί δείχνουν τις προτιμήσεις των κοινωνικών συνόλων αλλά και της κυριαρχούσας ελίτ που διαμορφώνει τις συνθήκες παιδείας, και συνιστούν ένα μέσο ανάγνωσης των συλλογικών επιθυμιών.\nΤα πλεονεκτήματά του ήταν εν συντομία τα εξής: Ήταν ικανότατος πολιτικός και ρήτορας αλλά και ικανός στρατιωτικός.\nΣε αυτό το σημείο όμως πρέπει να εξετάσουμε και την κατεύθυνση των ικανοτήτων ενός πολιτικού, δηλαδή τείνει προς το κοινό καλό ή στην ικανοποίηση της δικής του φιλοδοξίας;\nΠρέπει με την ευκαιρία αυτή να προσδιορίσουμε τι σημαίνει κοινό καλό, γιατί υπό αυτό τον όρο μπορεί να συγκαλυφθεί ακόμη και η συλλογική ιδιοτέλεια, μιας τάξης, ενός έθνους, μιας κοινωνικής ομάδας, το κοινό ωμό συμφέρον.\nΕρωτάται λοιπόν: σύμφωνα με τέτοια πρότυπα πώς θα έπρεπε να βλέπουν οι σημερινοί γερμανοί τους τωρινούς πολιτικούς τους που παίρνουν χρήματα και πλούτο από τις χώρες του νότου, για να στηρίξουν τη Γερμανία; Επίσης, πώς έπρεπε να τους βλέπει ο νότος, ιδιαίτερα οι έλληνες που υφίστανται όσα υπέστησαν από την Αθήνα του Περικλή οι σύμμαχοί της;\nΑυτά τα πρότυπα και η άκριτη αποδοχή τους δείχνουν με πόση ακρίβεια ισχύουν τα “δύο μέτρα και δύο σταθμά” όχι μόνον στη διεθνή πολιτική αλλά και στη συλλογική και ατομική συνείδηση των ανθρώπων που όμως θέλουν να πιστέψουν πως αυτή η νοοτροπία ανήκει μόνον στους ισχυρούς του κόσμου.\nΑντίθετα, ο Σόλωνας με ορθοκρισία και αγάπη για την Αθήνα έδρασε αντίθετα και σωτήρια γι’ αυτήν, αλλά αυτό χρειάζεται ένα επόμενο άρθρο για την ανάδειξή του, γιατί είναι ένας σπουδαίος και υποδειγματικός άνθρωπος που χρειάζεται αποκατάσταση στην ορθή του θέση.\nΔεν αρκεί να λέει κανείς ότι είναι σπουδαίος, ενώ την ίδια στιγμή προτιμάει το αντίθετό του καθιστώντας έτσι την αποδοχή της σπουδαιότητας κενή περιεχομένου, αναμειγνύοντας την αλήθεια με ψέμμα, εξισώνοντας ή αντιστρέφοντας τις αξίες εχθρικών πραγματικοτήτων, π.χ. ο Σόλωνας ήταν σπουδαίος αλλά ο Περικλής ήταν αυτός που δημιούργησε το αποκορύφωμα του χρυσού αιώνα! Πρέπει να αποδίδεται το μέγιστο δυνατό της αλήθειας, όταν μάλιστα βλέπουμε τις καταστροφικές αντιστοιχίες τέτοιων συμπεριφορών στη σημερινή εποχή.\nΗ ιστορία δεν μπορεί να γράφεται μόνον από τους νικητές ούτε μόνον από τους ηττημένους, επειδή κανείς τους δεν αποτελεί εγγύηση αλήθειας, αλλά με βάση την ποιότητα των κινήτρων ατόμων και συλλογικοτήτων και των συνεπειών τους στην εξέλιξη του κόσμου ως ολότητας βάσει μεγάλων αρχών όπως η δικαιοσύνη, η ελευθερία, η ισότητα και η οικειότητα.\nΘα αντιμετωπίζαμε τότε μία ολότελα διαφορετική ιστορία χωρίς απλοϊκά κλισέ για τους δυνατούς και τους αδύναμους, ή για τη φύση της ευημερίας των λαών, ή για τη φύση του ανθρώπου.\n“Αλλ’ ο Περικλής απαντών εις αυτά (ότι χρησιμοποίησε το συμμαχικό ταμείο παράνομα) έλεγε προς τον λαόν, ότι δεν οφείλουν κανένα λόγον εις τους συμμάχους, διότι οι Αθηναίοι πολεμούν υπέρ εκείνων και αναγκάζουν τους βαρβάρους να μένουν μακράν, ενώ εκείνοι ούτε ίππον ούτε πλοίον ούτε οπλίτην, αλλά μόνον χρήματα συνεισφέρουν” (σελ. 27).\nΦυσικά, το τι κέρδιζε η Αθήνα από αυτό δεν ελέγετο! Η ομοιότητα με τη σημερινή εποχή και τη λειτουργία των συμμαχιών είναι φανερή.\n“Ενώ δε ήσαν εξωργισμένοι οι Κορίνθιοι και κατηγόρουν τους Αθηναίους εις την Σπάρτην, ήλθον και οι Μεγαρείς παραπονούμενοι ότι παρά το κοινόν δίκαιον και παρά τους όρκους των Ελλήνων, οι Αθηναίοι τους εμποδίζουν και τους εκδιώκουν από όλας τα αγοράς και τους λιμένας που έχουν υπό την εξουσίαν των. Τότε και οι Αιγινήται αδικούμενοι και αυτοί, ως φαίνεται, και καταπιεζόμενοι παρεπονούντο...” (σελ. 57).\nΑπόλυτη η ομοιότητα με τη σημερινή εποχή των οικονομικών πολέμων και της γεωπολιτικής ισχύος.\n“... έστειλε τον Λακεδαιμόνιον, τον υιόν του Κίμωνος, με δέκα μόνον πλοία (για εκστρατεία), δια να τον εξευτελίση. Διότι η οικογένεια του Κίμωνος έτρεφε πολλήν εύνοιαν και φιλίαν προς τους Λακεδαιμονίους.\nΤου έδωσε ολίγα πλοία ... δια να συκοφαντηθεί ... αν επί της στρατηγίας του δεν εγίνετο τίποτε το σημαντικόν και ένδοξον Και με κάθε τρόπον ανθίστατο εις την πρόοδον των υιών του Κίμωνος”(σελ.55). Εδώ δεν βλέπουμε τη μεγαλοψυχία ή την περίφημη ηρεμία του.\n“Περιποιούμενος όμως το πλήθος, αγανακτούν δια τον πόλεμον, το εκολάκευε με διανομάς χρημάτων και έγραφε ψηφίσματα περί κληρουχιών και εκδιώξας όλους τους Αιγινήτας διένειμε με λαχνούς την νήσον εις τους Αθηναίους...”(σελ.65).\nΔηλαδή, τους πήρε τη γη!\n“Μερικοί ... διηγούνται ότι κάθε χρόνον εστέλλοντο υπό του Περικλέους δέκα τάλαντα είς την Σπάρτην, με τα οποία περιποιούμενος τους έχοντας τας αρχάς, απεμάκρυνε τον πόλεμον και εξηγόραζεν όχι την ειρήνην, αλλά τον καιρόν, κατά το οποίον ησύχως ετοιμαζόμενος έμελλε να πολεμήσει καλύτερα” (σελ.45).\nΑν αυτό μας φαίνεται λογικό, τότε θα πρέπει να δικαιολογήσουμε και αυτούς που σήμερα εξαγοράζουν ξένους πολιτικούς χάριν των δικών τους χωρών. Αλλοιώς, έχουμε δύο μέτρα και δύο σταθμά.


Ο τόπος μου! - Κάλεσμα για συγκρότηση ομάδας νομικών\nΗ Εθελοντική Ομάδα Δράσης Ν. Πιερίας διοργανώνει την Τετάρτη 9 Ιανουαρίου 2013 και ώρα 17:00 ενημέρωση - συζήτηση για το θέμα των Υπερχρεωμένων νοικοκυριών (Ν. 3869/2010).\nΗ ενημέρωση θα πραγματοποιηθεί στο "Κοινωνικό Παντοπωλείο" (οδός Φλέμιγκ - Καπνικός σταθμός - δίπλα στο παρκινγκ των Δικαστηρίων) και θα συμμετάσχουν και δικηγόροι της ΕΚΠΟΙΖΩ. Είναι βέβαιο ότι πολλοί συμπολίτες μας, που μαστίζονται από την πρωτοφανή οικονομική κρίση και αδυνατούν πλέον να ανταποκριθούν στις δανειακές τους υποχρεώσεις, θα χρειασθούν νομική βοήθεια, υποστήριξη και καθοδήγηση προκειμένου να υπαχθούν στις διατάξεις του Νόμου για τα υπερχρεωμένα νοικοκυριά.\nΓια το λόγο αυτό απευθύνουμε ανοικτό κάλεσμα προς όλους τους δικηγόρους της Κατερίνης, να παρευρεθούν στην συγκεκριμένη εκδήλωση. Στόχος είναι να συγκροτηθεί ομάδα νομικών, η οποία θα αναλάβει τη διεκπεραίωση υποθέσεων συμπολιτών μας, που επιθυμούν να υπαχθούν στις διατάξεις του συγκεκριμένου νόμου.\nΓια να δείτε που βρίσκεται ο χώρος της εκδήλωσης, κάντε κλικ εδώ.\nΔιαβάστε περισσότερα για την εκδήλωση εδώ .


Κέντρα αισθητικής: Ανοίγουν αύριο για μανικιούρ και πεντικιούρ\nΚέντρα αισθητικής: Είναι οριστικό – Ανοίγουν από αύριο για μανικιούρ και πεντικιούρ\nby Θεώνη Σταματοπούλου 14-12-20 13:20\nΘεώνη Σταματοπούλου 14-12-20 13:20\nΚέντρα αισθητικής: Το άνοιγμα γίνεται για να εξαλειφθούν τα φαινόμενα μαύρης εργασίας\nΚέντρα αισθητικής: Το άνοιγμα των κέντρων αισθητικής θα πραγματοποιηθεί από αύριο όπως ανακοίνωσε πριν λίγο ο κ. Πέτσας. Σε ανάρτησή του στο Twitter ανέφερε «Από αύριο το πρωί, τίθενται σε λειτουργία και οι υπηρεσίες περιποίησης νυχιών. Τα φαινόμενα «μαύρης εργασίας» είναι δυστυχώς εκτεταμένα. Για αυτό είναι προτιμότερο να λειτουργούν με κανόνες και υγειονομικά πρωτοκόλλα παρά ανεξέλεγκτα κατ’ οίκον».\nΟ λόγος που θα γίνει το άνοιγμα των κέντρων αισθητικής για μανικιούρ και πεντικιούρ λοιπόν, φαίνεται πως είναι η μαύρη εργασία η οποία ανθίζει εν μέσω κορονοϊού. Ο κατάλογος των συγκεκριμένων ΚΑΔ πρόκειται να δημοσιευτεί μέσα στη μέρα.\nΠέρα από το άνοιγμα των κέντρων αισθητικής, υπενθυμίζεται ότι χθες άνοιξαν τα καταστήματα με τη μέθοδο click away\nΕν αναμονή του ανοίγματος των κέντρων αισθητικής αύριο, υπενθυμίζεται ότι χθες Κυριακή 13 Δεκεμβρίου λειτούργησαν τα καταστήματα μέσω click away. Για να πραγματοποιήσετε αγορές με τη μέθοδο click away, θα πρέπει να κάνετε παραγγελία τηλεφωνικά ή μέσω του ηλεκτρονικού e-shop.\nΔευτερευόντως, θα αναμένετε μήνυμα από το κατάστημα σχετικά με το πότε μπορείτε να παραλάβετε την παραγγελία σας. Για να μετακινηθείτε προς το κατάστημα, θα πρέπει να αποστείλετε τον κωδικό μετακίνησης 2 με SMS στο 13033. Μαζί σας επιβάλλετε να έχετε ταυτότητα, καθώς και το αποδεικτικό της παραγγελίας.\nΈξω από τα καταστήματα, απαγορεύονται οι ουρές άνω των 9 ατόμων και πρέπει να τηρείται απόσταση 2 μέτρων. Η αναμονή δεν θα πρέπει να υπερβαίνει τα 10 λεπτά, ενώ η πληρωμή γίνεται μόνο με κάρτα και όχι με μετρητά.\nCLICK AWAYΚΕΝΤΡΑ ΑΙΣΘΗΤΙΚΗΣΜΑΝΙΚΙΟΥΡΜΑΥΡΗ ΕΡΓΑΣΙΑΠΕΝΤΙΚΙΟΥΡ


a-sports.gr :: UEFA CHAMPIONS LEAGUE Live: ΑΓΙΑΞ - ΤΟΤΕΝΑΜ\nΜία ακόμη φοβερή ανατροπή στο φετινό Τσάμπιονς Λιγκ!\nΉταν καταπληκτική η ομάδα του Μαουρίτσιο Ποκετίνο στο β' ημίχρονο και δικαιώθηκε στο φινάλε με το τρίτο γκολ του Λούκας Μόουρα στο παιχνίδι.\nΙστορική πρόκριση για την Τότεναμ, για πρώτη φορά θα παίξει στον τελικό του Τσάμπιονς Λιγκ. Θα αντιμετωπίσει τη Λίβερπουλ σε αγγλικό εμφύλιο.\n90'+8: Λήξη του αγώνα, 2-3.\nΟ Λούκας Μόουρα παίρνει την ασίστ του Άλι και με σουτ εντός περιοχής φτάνει στο χατ τρικ, η Τότεναμ στον τελικό! 2-3.\n90'+6: ΓΚΟΛ για την ΤΟΤΕΝΑΜ!\n90'+5: Κίτρινη στον Ονανά για καθυστερήσεις.\n90'+4: Εκτελεί ο Έρικσεν, άστοχη η κεφαλιά του Γιορέντε.\n90'+4: Κόρνερ κερδίζει ο Έρικσεν για την Τότεναμ.\n90'+3: Ο Ζιγέχ σουτάρει από το ύψος του πέναλτι, ο Γιορίς αποκρούει και ακολουθεί άστοχο σουτ του Τάντιτς.\n90'+1: Κόρνερ για τον Άγιαξ από τα πόδια του Αλντερβάιρελντ. Αυτό περνά ανεκμετάλλευτο.\n90': Τρίτη αλλαγή για τον Άγιαξ, Μαγκαλάν αντί Φαν Ντε Μπεκ.\n87': Σουτ του Σον από πλάγια αριστερά και η μπάλα άουτ, έχοντας ίσως βρει και στο οριζόντιο δοκάρι.\n87': ΔΟΚΑΡΙ για την ΤΟΤΕΝΑΜ! Ο Έρικσεν εκτελεί από δεξιά, κεφαλιά του Βερτόνγκεν, η μπάλα στο οριζόντιο δοκάρι με τη συνδρομή και του Ονανά.\n86': Σουτ του Σον, κόντρα στον Ταλιαφίκο και κόρνερ για την Τότεναμ.\n82': Ντέιβις αντί Ρόουζ, τρίτη αλλαγή για την Τότεναμ.\n81': Λαμέλα αντί Τρίπιερ, δεύτερη αλλαγή για την Τότεναμ.\n79': ΔΟΚΑΡΙ για τον ΑΓΙΑΞ! Συρτό σουτ του Ζιγέχ λίγο έξω από την περιοχή, στο αριστερό δοκάρι η μπάλα.\n77': Κίτρινη στον Ζιγέχ για φάουλ στον Ρόουζ.\n76': Κίτρινη στον Ρόουζ, που κάνει φάουλ με το χέρι, εκνευρίζεται και χτυπά την μπάλα με δύναμη με τα χέρια.\n75': Απίθανη εμφάνιση κάνει η Τότεναμ στο β' ημίχρονο...\n74': Εκτελεί ο Τρίπιερ από δεξιά, πιάνει την κεφαλιά ο Αλντερβάιρελντ, άουτ.\n73': Κόρνερ για την Τότεναμ από τα πόδια του Ντε Λιχτ.\n71': Από την εκτέλεση του Ζιγέχ η μπάλα φτάνει με τα πολλά στον Ντε Λιχτ, που κάνει επικίνδυνη σέντρα από δεξιά της περιοχής, δύσκολη η επέμβαση του Γιορίς.\n70': Κόρνερ για τον Άγιαξ παραχωρεί ο Τρίπιερ.\n67': Σινγκράβεν αντί Ντόλμπεργκ, δεύτερη αλλαγή για τον Άγιαξ.\n66': Ο Τρίπιερ σεντράρει από δεξιά, κόντρα στον Τάντιτς και κόρνερ για την Τότεναμ. Αυτό περνά ανεκμετάλλευτο.\n65': Κεφαλιά του Γιορέντε μετά την εκτέλεση του κόρνερ από τον Τρίπιερ, άουτ.\n64': Σουτ του Λούκας Μόουρα, κοντράρει η μπάλα στον Ντε Λιχτ και κόρνερ για την Τότεναμ.\n63': Ευκαιρία για τον Άγιαξ. Συρτή σέντρα του Τάντιτς από αριστερά, σουτ στην κίνηση του Ζιγέχ εντός περιοχής, λίγο δίπλα από το αριστερό δοκάρι η μπάλα.\n62': Δυνατό σουτ του Μπλιντ λίγο έξω από την περιοχή, πάνω από το οριζόντιο δοκάρι η μπάλα.\n62': Μακρινό σουτ του Γιορέντε, ψηλά άουτ η μπάλα.\n61': Φέλτμαν αντί Σένε, πρώτη αλλαγή για τον Άγιαξ.\nΟ Τρίπιερ πασάρει από δεξιά, εξ επαφής ο Ονανά κάνει φανταστική απόκρουση στο πλασέ του Γιορέντε, αλλά εν συνεχεία μπερδεύεται με τον Σένε, ο Λούκας Μόουρα παίρνει την μπάλα και πλασάρει εύστοχα για το 2-2.\n59': ΓΚΟΛ για την ΤΟΤΕΝΑΜ!\nΣτην αντεπίθεση Λούκας Μόουρα και Άλι συνδυάζονται, ο πρώτος με κοντινό πλασέ μειώνει σε 2-1.\n55': ΓΚΟΛ για την ΤΟΤΕΝΑΜ!\n54': Κεφαλιά του Γιορέντε μετά την εκτέλεση του Τρίπιερ, άουτ.\n53': Μεγάλη ευκαιρία για την Τότεναμ, εξαιρετική πάσα του Έρικσεν στον Άλι, που πλασάρει από δεξιά της περιοχής, διώχνει υπέροχα σε κόρνερ ο Ονανά.\n52': Νέο κόρνερ για την Τότεναμ, κακή και πάλι η εκτέλεση του Έρικσεν.\n50': Κίτρινη στον Ντόλμπεργκ για φάουλ στον Ρόουζ.\n46': Κόρνερ παραχωρεί ο Ντε Λιχτ για την Τότεναμ, περνά ανεκμετάλλευτη η εκτέλεση του Έρικσεν.\n46': Γιορέντε αντί Γουανιάμα, πρώτη αλλαγή για την Τότεναμ.\nΟ Άγιαξ έχει ουσιαστικά «κλειδώσει» την πρόκριση στον τελικό, όντας καλύτερος στο μεγαλύτερο μέρος και αποτελεσματικός στο πρώτο μισό του αγώνα.\n45'+2: Λήξη α' ημιχρόνου.\n44': Κόρνερ παραχωρεί ο Γουανιάμα για τον Άγιαξ, εκτελείται πλασαριστά από Σένε και Ζιγέχ, δεν προκύπτει κάτι σημαντικό.\n42': Η Τότεναμ δεν έχει άλλη επιλογή από το να τα παίξει όλα για όλα, αλλά ήδη οι Ολλανδοί φροντίζουν να κλείσουν καλά τους διαδρόμους προς την εστία του Ονανά.\nΟ Τάντιτς ολομόναχος από αριστερά πασάρει στον Ζιγέχ, που σουτάρει φαλτσαριστά από θέση μέσα αριστερά, δεν μπορεί να αντιδράσει ο Γιορίς και 2-0.\n35': ΓΚΟΛ για τον ΑΓΙΑΞ!\n30': Ο Τάντιτς μπαίνει στην περιοχή από αριστερά και σουτάρει διαγώνια, η μπάλα περνά δίπλα από το αριστερό δοκάρι. Σημαντική ευκαιρία για τον Άγιαξ.\n28': Από την εκτέλεση του Ρόουζ η μπάλα καταλήγει στον Λούκας Μόουρα, που σουτάρει αρκετά άστοχα.\n27': Από τα πόδια του Ζιγέχ κόρνερ για την Τότεναμ, που έχει ανεβάσει πολύ την απόδοσή της μετά το 20'.\n24': Νέα ευκαιρία για την Τότεναμ, ο αφύλακτος Έρικσεν πλασάρει εντός περιοχής, και πάλι ο Ονανά μπλοκάρει.\n23': Σημαντική ευκαιρία για την Τότεναμ, ο Άλι πασάρει υπέροχα στον Σον, που δεν θα πλασάρει με δύναμη από το ύψος του πέναλτι και ο Ονανά αποκρούει.\n22': Εξαιρετικός ρυθμός έως τώρα, πάνω κάτω η μπάλα και με τον Άγιαξ σαφώς ανώτερο.\n16': Κίτρινη στον Σισοκό για σκληρό μαρκάρισμα στον Ταλιαφίκο.\n10': Ορθή υπόδειξη οφσάιντ στον Άλι.\n6': ΔΟΚΑΡΙ για την ΤΟΤΕΝΑΜ! Ο Σον μπαίνει από πλάγια αριστερά στην περιοχή και σουτάρει, η μπάλα στο δεξί δοκάρι.\nΑπό την εκτέλεση του κόρνερ από δεξιά του Σένε ο Ντε Λιχτ με κεφαλιά νικά κατά κράτος τον Άλι και στέλνει την μπάλα στη δεξιά γωνία του Γιορίς, 1-0.\n5': ΓΚΟΛ για τον ΑΓΙΑΞ!\n4': Ο Τάντιτς σουτάρει από θέση μέσα αριστερά, υπέροχα απομακρύνει ο Γιορίς και διώχνει σε κόρνερ ο Ρόουζ. Μεγάλη ευκαιρία για τον Άγιαξ.\nΘα πρέπει να σημειωθεί ότι προέκυψε πρόβλημα τραυματισμού της τελευταίας στιγμής για τον Νέρες και τον αντικαθιστά στην ενδεκάδα του Άγιαξ ο Ντόλμπεργκ.\nΚαι ακούγεται τώρα ο ύμνος του Τσάμπιονς Λιγκ.\nΚαταπληκτική ατμόσφαιρα στο γήπεδο του Άγιαξ, στα λευκά και τα κόκκινα οι εξέδρες, στα χρώματα δηλαδή της ομάδας του Έρικ Τεν Χαγκ.\nΌποιος προκριθεί θα αντιμετωπίσει τη Λίβερπουλ, που έφτασε σε επική ανατροπή και πρόκριση κόντρα στην Μπαρτσελόνα.\nΤα έχει πάει, βέβαια, περίφημα εκτός έδρας με το 3 στα 3 (1-4 τη Ρεάλ, 1-2 τη Γιουβέντους, 0-1 την Τότεναμ).\nO «Αίας» δεν έχει νίκη μέχρι στιγμής στα εντός έδρας παιχνίδια του στις νοκ άουτ φάσεις της φετινής διοργάνωσης (1-2 με Ρεάλ, 1-1 με Γιουβέντους) και μένει να φανεί αν θα τα καταφέρει κόντρα στα «σπιρούνια».\nΑπό την πλευρά τους, οι Λονδρέζοι θα προσπαθήσουν να ανατρέψουν το 0-1 του πρώτου αγώνα, για να βρεθούν για πρώτη φορά στην ιστορία τους στον τελικό.\nΣτη «Γιόχαν Κρόιφ Αρένα» οι Ολλανδοί θέλουν να «κλειδώσουν» την επιστροφή τους στον τελικό για πρώτη φορά μετά τη σεζόν 1995-96.\nΚαλησπέρα σας, ο αγώνας του Άγιαξ με την Τότεναμ για τους ημιτελικούς του Τσάμπιονς Λιγκ ξεκινά σε περίπου 20 λεπτά.\nOνανά, Μαζραουί, Ταλιαφίκο, Ντε Λιχτ, Μπλιντ, Ντε Γιονγκ, Σένε, Φαν Ντεν Μπεκ, Ντόλμπεργκ, Ζιγέχ, Τάντιτς.\nΑναπ: Βαρέλα, Φέλτμαν, Σινγκράβεν, Μαγκαλάν, Ντε Βιτ, Tραορέ, Χούντελαρ.\nΓιορίς, Τρίπιερ, Ρόουζ, Αλντερβάιρελντ, Βερτόνγκεν, Γουανιάμα, Σισοκό, Άλι, Έρικσεν, Λούκας Μόουρα, Σον.\nΑναπ: Γκαζανίγκα, Φόιτ, Ντέιβις, Σκιπ, Ντάιερ, Λαμέλα, Γιορέντε.\nΔιαιτητής: Φέλιξ Μπριχ (Γερμανία). Βοηθοί: Μαρκ Μπορς (Γερμανία), Στέφαν Λουπ (Γερμανία). 4ος: Ντενίζ Αϊτεκίν (Γερμανία).


ανορθογραφος: ΑΠΟ ΤΗΝ ΑΝΕΡΓΙΑ ΣΤΗΝ ΕΡΓΑΣΙΑ\nΣτις 19 Οκτώβρη 2010 ο Παπανδρέου έβγαλε ένα λόγο. Δεδομένης της σημασίας του θέματος που ανέπτυξε, ο τίτλος που επέλεξε για την ομιλία του ήταν πράγματι ευθύβολος:\n«Από την ανεργία στην εργασία».\nΕίπε τότε ο Παπανδρέου:\n«Η ανεργία αποτελεί το νούμερο 1 πρόβλημα που έχουμε μπροστά μας».\n«...παρά το γεγονός ότι βρισκόμαστε ακόμα στην καρδιά της ύφεσης, ακόμα και τώρα, μέσα στην κρίση, εμείς κάνουμε κάθε προσπάθεια για να κινητοποιήσουμε όλους τους μηχανισμούς που έχουμε στα χέρια μας (...) ώστε να παλέψουμε με την ανεργία, να διατηρήσουμε τις ήδη υπάρχουσες θέσεις εργασίας και, βεβαίως, να δημιουργήσουμε όσο το δυνατόν περισσότερες».\n«Εμείς, ακόμα και σ' αυτή την περίοδο της μεγάλης οικονομικής στενότητας, αξιοποιούμε τα λεφτά τα οποία υπάρχουν. Φροντίζουμε να βρούμε τα εργαλεία για τη στήριξη των προγραμμάτων για την ανεργία (...)».\nΤα ίδια επαναλάμβανε ο Παπανδρέου και στη συνέχεια. Μάρτυς μας οι φίλοι του στα ΜΜΕ:\n«Ο πρωθυπουργός κατέστησε σαφές ότι είναι θέμα άμεσης προτεραιότητας για την κυβέρνηση η αντιμετώπιση της ανεργίας με τη διεύρυνση του αριθμού των θέσεων εργασίας»\n(«Τα Nέα», 2/2/2011)\nΕκτός από τον Παπανδρέου ταγμένοι στον αγώνα κατά της ανεργίας είναι και οι υπουργοί του.\n«Στις άμεσες προτεραιότητές μας η αντιμετώπιση της ανεργίας»\n(Α. Λοβέρδος, 14/10/2009, Kapital.gr)\n«Η καταπολέμηση της ανεργίας θα έπρεπε να αποτελεί, στο πλαίσιο αυτό, μια αυτονόητη προτεραιότητα για όλους»\n(Γ. Πεταλωτής, 31/3/2009, εφημερίδα «Χρόνος»).\n«Η αποτελεσματική στήριξη της απασχόλησης, η αντιμετώπιση της ανεργίας, η ένταξη στην αγορά εργασίας και η προστασία των ευάλωτων κοινωνικά ομάδων αποτελούν πρώτη προτεραιότητα της πολιτικής μας»\n(Λούκα Κατσέλη, 9/3/2011, «Ημερησία»)\nΑυτά ήταν και είναι τα λόγια τους.\nΑς συγκριθούν με τα έργα τους:\nΧτες δόθηκαν από την «Ελληνική Στατιστική Αρχή» τα τελευταία στοιχεία για την ανεργία στη χώρα.\nΙδού τι πραγματικά συμβαίνει:\nΑπό το Μάρτη του 2010 που το ποσοστό της ανεργίας ήταν 11,6%, το Μάρτη του 2011, μετά από ένα χρόνο μνημονίου, μετά από ένα χρόνο «σωτηρίας», το ποσοστό της ανεργίας εκτινάχτηκε στο 16,2%!\nΑπό το Μάρτη του 2009 που ο Παπανδρέου έλεγε ότι «λεφτά υπάρχουν» (και εννοούσε τα λεφτά του εργάτη και του συνταξιούχου), όταν, δηλαδή, οι καταγεγραμμένοι άνεργοι ήταν 457.000, σήμερα οι άνεργοι ξεπερνούν τους 811.000, έχουν δηλαδή σχεδόν διπλασιαστεί!\nΣήμερα, την ώρα ακριβώς που εκβιάζουν το λαό να αποδεχτεί το «μνημόνιο 2», την ώρα ακριβώς που έχουν μοιράσει στους τραπεζίτες πάνω από 100 δισ. ευρώ, έχουν «κατορθώσει» το 42,5% των νέων ανθρώπων μέχρι 24 ετών και το 22,6% των νέων ανθρώπων από 25 μέχρι 34 ετών, να είναι άνεργοι!\nΣτην πρώην «ισχυρή Ελλάδα» της ΟΝΕ και του ευρώ, μέσα στο «απάνεμο λιμάνι» της ΕΕ, στην Ελλάδα που η πλουτοκρατία της εκπροσωπείται από τους Παπανδρέου, Λοβέρδο, Πεταλωτή, Κατσέλη και υποβαστάζεται από τον Τρισέ, τον Γιούνκερ, τον Ολι Ρεν και τις αρχικαμαριέρες του διεθνούς ιμπεριαλισμού και του ΔΝΤ, η ανεργία στις 13 περιφέρειες της χώρας ξεκινά από 13,7% και φτάνει στο 30,4%!\nΑυτή είναι η πολιτική τους. Αποτυπωμένη με τη μέθοδο της στατιστικής. Και, μάλιστα, μιας «πειραγμένης» στατιστικής, η οποία δεν καταμετρά όλους τους ανέργους, αυτούς που ούτε ως άνεργοι δεν έχουν δικαίωμα να καταγραφούν γιατί δεν πληρούν τις προϋποθέσεις για να θεωρούνται καν ως άνεργοι!\nΕίναι η στατιστική που δε λαμβάνει υπόψη τις εκατοντάδες χιλιάδες του «παρτ τάιμ», τους «εποχιακούς», των εργασιακών «Νταχάου», τους «απασχολήσιμους»!\nΑλλά ακόμα κι αν η στατιστική τους ήταν ειλικρινής, ακόμα κι αν ήταν «σωστή», η στατιστική είναι μόνο ένας τρόπος. Και δεν είναι ο πιο ανθρώπινος τρόπος.\nΓιατί η στατιστική όταν μετρά την ανεργία δεν μπορεί να καταμετρήσειτον ανθρώπινο πόνο.\nΠίσω από τους αριθμούς και τα νούμερα βρίσκονται άνθρωποι.\nΑνθρωποι που τους ρημάζουν τη ζωή. Που τους ξεσκίζουν τα όνειρα. Που τους «χρεοκόπησαν». Που τους κατέστρεψαν. Ανθρωποι που τους πέταξαν στην «άκρη». Που πριν τους εξοντώσουν φυσικά και σωματικά, τους έχουν εξοντώσει ηθικά και ψυχικά.\nΑυτή η πολιτική που κονιορτοποιεί το δικαίωμα στη ζωή και στη δημιουργία και δεν τα αναγνωρίζει παρά μόνο ως «εργασιακό κόστος» (!), δεν καταμετράται με όρους στατιστικής.\nΤο μέγεθος της συμφοράς που προκαλεί δε γίνεται να αποδοθεί με τη μέθοδο των αριθμών.\nΑυτή η πολιτική είναι ένα οργανωμένο, ειδεχθές, μαζικό έγκλημα, σχεδιασμένο και εκτελεσμένο από αδίστακτους αυτουργούς\nκαι μόνο έτσι αντιμετωπίζεται:\nΟργανωμένα, σχεδιασμένα και μαζικά, από αποφασισμένους εργαζόμενους, σε συμπαράταξη με τους ανέργους και τους υποψήφιους ανέργους, εκεί που συντελείται καθημερινά το έγκλημα, στους τόπους δουλειάς.\nΑναρτήθηκε από fryxos στις 7:00:00 μ.μ.


Έχεις πρόταση για τη γειτονιά σου; Την κάνουμε πράξη! - Travelling News\nΑρχική Δήμοι Έχεις πρόταση για τη γειτονιά σου; Την κάνουμε πράξη!\nΗ δράση «Παρεμβάσεις στην πόλη», υιοθετεί την προσέγγιση του «αστικού βελονισμού» – ότι δηλαδή μικρές, στοχευμένες παρεμβάσεις σε κρίσιμα σημεία της πόλης μπορούν να επιφέρουν βελτίωση σε μεγάλη κλίμακα και να έχουν πολλαπλασιαστικά, θετικά αποτελέσματα.\nΟ άξονας “Γειτονιά” θα υποστηρίξει παρεμβάσεις που κάνουν χρήση αστικού εξοπλισμού προκειμένου να δοθούν λύσεις σε συγκεκριμένες ανάγκες, όπως:\nΟ άξονας “Δρόμος” θα υποστηρίξει παρεμβάσεις που θα βελτιώσουν τον τρόπο με τον οποίο οι κάτοικοι και επισκέπτες βιώνουν το δρόμο ως δημόσιο χώρο, όπως:\nΟ άξονας “Κτίριο” αφορά πράσινες παρεμβάσεις που θα λειτουργήσουν ως εστίες πρασίνου για την ευρύτερη γειτονιά, όπως:\nΠροηγούμενο άρθροΟ Γκάτσος που αγάπησα με τον Μανώλη Μητσιά και την Καρυοφυλλιά Καραμπέτη στις 19 Απριλίου στο Δημοτικό Θέατρο Μυτιλήνης\nΕπόμενο άρθροΠάσχα στην Κέα Μία εμπειρία αυθεντική!


Θήκη Silky And Soft για iPhone X/Xs - μαύρο\nΠροστατεύει το κινητό σας από πτώσεις,σκόνη και γρατζουνιές.\nEχετε πρόσβαση σε όλα τα κουμπιά του κινητού χωρίς να χρειάζεται να αφαιρεθεί η θήκη.\nΕφαρμόζει και αφαιρείται πολύ εύκολα.\nΦτιαγμένη από υψηλής ποιότητας υλικά.\nΥλικό - TPU / Σιλικόνη\nΜοντέλο - iPhone X/XS\nΌλες οι αποστολές εμπορευμάτων από την εταιρία μας γίνονται με την Ταχυδρομική Courier και παραδίδονται στην πόρτα σας το αργότερο εντός 2 εργασίμων ημερών\nΤο κόστος αποστολής είναι ΔΩΡΕΑΝ για όλες τις παραγγελίες άνω των 39.00€ .\nΕάν η παραγγελία σας είναι μικρότερη από 39.00€, τότε η αποστολή κοστίζει 3.50€ και δώρεαν την αντικαταβολή σε όλη την Ελλάδα . Τα παραπάνω καλύπτουν την παράδοση στην πόρτα σας σε όλη την Ελλάδα .\nΣτην περίπτωση Αντικαταβολής η αντικαταβολή είναι Δωρεάν.\n3D Tempered Glass Full Cover & Full Glue για iPhone X/XS - μαύρο\nΑσύρματο Bluetooth Ακουστικό Remax RB-T13 HD Handsfree - μαύρο\nΦορτιστής τοίχου HOCO C12 2xUSB με αποσπώμενο καλώδιο Lightning (2.4A) - μαύρο\nΗχείο Bluetooth Remax RB-M15 - κόκκινο


24ώρες - η Λέσβος μ' ένα κλικ!: ΑΠΟΦΑΣΗ ΠΕΡΙΦΕΡΕΙΑΚΟΥ ΣΥΜΒΟΥΛΙΟΥ Β. ΑΙΓΑΙΟΥ ΓΙΑ ΤΟ ΘΕΜΑ ΤΗΣ ΚΑΤΑΡΓΗΣΗΣ ΤΟΥ ΜΕΙΩΜΕΝΟΥ ΦΠΑ ΣΤΑ ΝΗΣΙΑ\nΑΠΟΦΑΣΗ ΠΕΡΙΦΕΡΕΙΑΚΟΥ ΣΥΜΒΟΥΛΙΟΥ Β. ΑΙΓΑΙΟΥ ΓΙΑ ΤΟ ΘΕΜΑ ΤΗΣ ΚΑΤΑΡΓΗΣΗΣ ΤΟΥ ΜΕΙΩΜΕΝΟΥ ΦΠΑ ΣΤΑ ΝΗΣΙΑ\nΣύμφωνα με ομόφωνη απόφαση που έλαβε το Περιφερειακό Συμβούλιο Βορείου Αιγαίου κατά τη διάρκεια της συνεδρίασής του στις 19ης Σεπτεμβρίου 2017, ο πρόεδρος κ. Αλέξανδρος Ροδίτης απέστειλε προς τον Πρωθυπουργό επιστολή για τη μη κατάργηση του μειωμένου ΦΠΑ στα νησιά. Το πλήρες κείμενο της επιστολής είναι το ακόλουθο:\n Να δηλώσει την κάθετη και κατηγορηματική αντίθεσή του στην κατάργηση του μειωμένου ΦΠΑ των νησιών του Βορείου Αιγαίου.\n Να επισημάνει ότι ο μειωμένος ΦΠΑ των νησιών δεν είναι προνόμιο, αλλά είναι μέτρο άρσης των ανισοτήτων και αντιμετώπισης των δυσμενών συνθηκών που η νησιωτικότητα δημιουργεί.\n Να προσκαλέσει όλους τους αρμόδιους Επαγγελματικούς και Επιστημονικούς φορείς στην αίθουσα του Περιφερειακού Συμβουλίου Βορείου Αιγαίου την 12η Οκτωβρίου, ημέρα Πέμπτη και ώρα 12:00 για συζήτηση επί του συγκεκριμένου θέματος».